MENTALNO ZDRAVLJE I ZAŠTITA RADNIH PRAVA NAJČEŠĆI PROBLEMI MLADIH U SRBIJI: Istraživanje pokazalo da čak trećina strahuje od gubitka posla | Novosti.RS\nPANDEMIJA kovida je značajno uticala na mlade u Srbiji, prouzrokujući probleme u gotovo svim oblastima života i rada, zbog čega je neophodan zajednički rad svih subjekata omladinske politike, ali i međunarodna saradnja kako bi se umanjili negativni efekti virusa, vanrednog stanja i svih dodatnih problema koje je on proizveo.\nIstraživanje koje je sprovela Krovna organizacija mladih Srbije (KOMS), uz podršku Misije OEBS-a u Srbiji, pokazuje da je, pored mentalnog zdravlja, najčešći problem zaštita radnih prava, odnosno pitanje sigurnosti poslova, što predstavlja prioritetan izazov sa kojim se susreću mladi i u drugim zemljama Evrope i sveta.\nKOMS preporučuje svim subjektima omladinske politike da mlade stave u fokus eventualnih budućih privrednih i finansijskih mera i da zaštite zaposlene mlade,kao i zaposlene preduzetnice. Jedan od prioriteta, kako se navodi, mora biti očuvanje njihove finansijske nezavisnosti, ali se i upozorava da mladi, ukoliko dođe do talasa otpuštanja, ne smeju biti oni koji će podneti najveći teret.\nIstraživanje je pokazalo da se jedna trećina mladih plašila da će ostati bez posla tokom vanrednog stanja, od čega su se značajno više plašili za posao mladi iz regiona Beograda (43,3 odsto) i Vojvodine (42,7 procenata), a ovaj strah se tek minimalno smanjio nakon vanrednog stanja.\nKORONA U REPUBLICI SRPSKOJ: 23 osobe preminule a 102 novozaražene\n14. 12. 2020. u 12:02\nGRČKA UVELA NOVE MERE: Tri dana karantina za sve koji doputuju u ovu zemlju\nTrećina mladih identifikuje pogoršanje sopstvenog mentalnog zdravlja u kontekstu vanrednog stanja. Više od polovine ocenilo je svoje osećanje ugroženosti usled vanrednog stanja prosečnom ocenom tri i višom. Ugroženije su se osećale mlade žene i mladi koji žive u većim gradovima, a osećaj ugroženosti raste i sa nivoom obrazovanja.\nČak 12,5 procenata mladih izjavljuje da nije moglo da racionalno razmišlja nijednog trenutka tokom vanrednog stanja. Reakciju države na pandemiju nakon vanrednog stanja mladi značajno negativnije ocenjuju nego reakciju tokom vanrednog stanja. Tek svaka deseta mlada osoba smatra da je imala pristup institucijama tokom vanrednog stanja. Najveće poverenje imali su lekari, a primetan je pad poverenja u sve ponuđene institucije, a najveći je zabeležen u odnosu na krizni štab.\nvirus korona korona virus Istraživanje mentalno zdravlje gubitak posla karantin OEBS\nKORONA U BUGARSKOJ: Danas 497 novozaraženih, 62 osobe preminule\nBUGARSKO ministarstvo zdravlja potvrdilo je 497 novih slučajeva virusa korona u toj zemlji tokom poslednja 24 časa na osnovu urađenih 1.634 PCR testova.\nDEKAN Fakulteta medicinskih nauka u Kragujevcu Vladimir Jakovljević je ukazao da u sedmici iza nas postoji stagnacija u broju obolelih od korone, ali da zabrinjava to što je mnogo pacijenata na respiratorima i kiseoničkoj terapiji.\nKAPACITETI NA MAKSIMUMU: Samo tri slobodna mesta u surduličkoj kovid bolnici\nU SURDULIČKOJ kovid bolnici, koja radi pri Specijalnoj bolnici u ovom trenutku slobodna su tri bolnička ležaja, jer su kapaciteti popunjenosti na maksimumu potvrdio je za Novosti koordinator bolnice dr Marko Dinčić.\nPROPALO MASOVNO TESTIRANJE U BEČU: Građani nisu zainterestovani da saznaju da li su pozitivni na korona virus\nMASOVNO testiranje Bečlija završeno je veoma slabim odzivom građana, zbog čega vlasti već razmišljaju kako da podstaknu Austrijance da se u sledećem krugu, planiranom u januaru, odazovu pozivu.\n14. 12. 2020. u 09:06\n125 DRŽAVA DAJE 25.000 EVRA: Ako ste na ovom spisku možete se prijaviti za novac


Telekom Srbija "zasadio" Strawberry drvo – javni solarni punjač telefona\nTelekom Srbija “zasadio” Strawberry drvo – javni solarni punjač telefona – Personal magazin\nTelekom Srbija u saradnji sa mladom firmom Strawberry postavio je ispred zgrade opštine Zvezdara prvi javni solarni punjač za mobilne telefone u Beogradu – Strawberry tree. Javni ulični solarni punjač…\nTelekom Srbija u saradnji sa mladom firmom Strawberry postavio je ispred zgrade opštine Zvezdara prvi javni solarni punjač za mobilne telefone u Beogradu – Strawberry tree. Javni ulični solarni punjač za mobilne telefone odgovara svim tipovima telefona, a građani će ubuduće moći da ovu uslugu koriste potpuno besplatno.\nPostoje planovi da se u Beogradu postavi još takvih punjača, a jedna od potencijalnih lokacija je i nedavno renoviran Tašmajdanski park. Javni solarni punjač za mobilne telefone delo je grupe studenata sa Univerziteta u Beogradu Strawberry Energy, koji su za taj jedinstven izum osvojili prvo mesto na takmičenju Evropske komisije u Briselu u kategoriji smanjenja javne potrošnje.\n“Strawberry Energy” od pre nekoliko meseci postao kompanija, sa ciljem da privređuju i potrude se da u svojim mogućnostima i okvirima pomognu srpskoj ekonomiji i podizanju samopouzdanja mladih ljudi u našoj zemlji.\nTim povodom je gradski arhitekta Dejan Vasović izrazio zadovoljstvo što prisustvuje puštanju u pogon prvog drveta obnovljive energije u gradu, što, kako je dodao, predstavlja novi duh Beograda.\nOn je najavio nastavak saradnje sa stručnjcima iz „Strawberry energy”, kompanije koja je osmislila projekat, kako bi ovaj punjač bio postavljen na još desetak lokacija u prestonici.\n– Grad Beograd je poželeo da umreži mlade ljude koji istražuju i pomeraju granice. Tim povodom smo povezali mlade dizajnere i inženjere da zajednički osmislile buduće solarne punjače, koji će na zadovoljstvo svih obogotati naše okruženje, a od Beograda načiniti istaknutu naučno tehnološku sredinu – ukazao je Vasović.\nDirektor kompanije „Telekom Srbija” Branko Radujko podsetio je da ta kompanija duži niz godina sarađuje sa mladim talentima u nadi da će jedan od njihovim projekata obeležiti vreme koje dolazi.\n– Verujemo da će ovaj „Strawberry tim” napraviti nešto slično što je pre nekoliko deceija učinila kompanija „Apple”, koja sticajem okolnosti takođe nosi ime po voćki, a čijih smo dometa svi danas svesni – ukazao je Radujko.\nDirektor kompanije „Strawberry energy” Miloš Milosavljević podsetio je da pre tačno godinu dana u Obrenovcu predstavljeno prvo „Strawberry drvo”.\nOn se zahvalio Gradskoj upravi na ukazanoj nesebičnoj podršci, kako bi od Beograda zajedno naparavili bolje mesto za život.\n– Plan je da se u narednom periodu u većini mesta u Srbiji, ali i regionu postavi ovaj punjač, kako bi omogućiti svima da bukvalo dodirnu obnomvljivi izvor energije – najavio je Milosavljević.\n„Strawberry drvo” će omogućiti korisnicima mobilnih telefona, muzičkih plejera, tablet računara i digitalnih fotoaparata da dopune baterije svojih uređaja za 15 minuta, ali i skrenu pažnju na važnost korišćenja obnovljivih izvora energije.\nTelekom Srbija “zasadio” Strawberry drvo – javni solarni punjač telefona was last modified: October 15th, 2011 by Redakcija\nmt:sPunjač za mobilne telefonesolarni punjačStrawberryStrawberry energyStrawberry timTelekom-Srbijazvezdara


Deca i Radule pevaju "Wartburg limuzinu" | Autonomija\nDeca i Radule pevaju „Wartburg limuzinu“\nDečiji hor „Čuperak“ iz Kikinde i Vladimir Radusinović Radule iz benda Atheist Rap počeli su zajednički rad u studiju na novoj verziji pesme „Wartburg Limuzina“. Ova pesma naći će se na albumu „Deca pevaju rokenrol“ na kome dečji hor Čuperak peva poznate rokenrol hitove.\n„Ovo je prava obrada, jer smo pažljivo radili na novim aranžmanima, melodijama, pa čak i tekstu, a uz to – deca su veoma uživala. Prvi put radim sa decom i vrlo mi je drago što se klinci bave i ovom vrstom muzike. I stvarno, koliko ima vrtića u Srbiji koji imaju svoj muzički studio kao Čuperak u Kikindi? Baš sam uživao“, kaže Radule, jedan od autora pesme „Wartburg Limuzina“.\n„Na žalost, živimo u vremenu kada im mediji nude nešto sasvim drugo i kada je ponuda oskudna i jednostrana. Mislim da je ovakav način rada veliko muzičko bogastvo za decu i nadam se da ćemo ovim projektom i ovakvim saradnjama deci raširiti svest i otvoriti nove vidike“, rekla je Svetlana.\nPesma „Wartburg Limuzina“, koja će biti završena u naredne dve nedelje, druga je u nizu numera koje će naći na izdanju „Deca pevaju rokenrol“, gde će poznate rokenrol pesme obrađivati dečiji hor Čuperak u saradnji sa njihovim autorima.\nPrethodno je snimljena pesma „Neukusu treba reći NE“, sa Dušanom Kojićem Kojom iz benda Disciplin A Kitschme, za koju je urađen i spot.


Sportske vesti rezultati tabele komentari - Sport IN - Strelci ne prekidaju sa aktivnostima\nNaslovna Drugi sportovi Streljaštvo Strelci ne prekidaju sa aktivnostima\nStrelci ne prekidaju sa aktivnostima\nAutor Dragan Alimpijević\nOdmah po završetku najuspešnije sezone u gađanju malokalibarskim oružjem u međunarodnom programu, u streljačkom klubu Mladost otpočeli su radovi u streljani kako bi se ovaj prostor uskladio sa odredbama novog Zakona o oružju i Pravilnika za bezbedan smeštaj i čuvanje oružja i municije.\nU tu svrhu magacin oružja i municije je odvojen od svlačionicea za ovu prostoriju su nabavljena i ugrađena atestirana protivpožarna vrata. Takođe, razvod električne instalacije je usklađen sa propisima za ovakve objekte. Pošto za takmičare Mladosti, faktički nema letnje pauze, radovi u streljani su se odvijali uporedo sa treninzima pa uslovi za trening nisu bili baš adekvatni ali su se, uz veliku posvećenost takmičara, ipak odvijali po planu, dva puta dnevno. U isto vreme od 03. do 10. avgusta, na kampu streljačkog saveza Srbije u Karatašu učestvovala su tri naša takmičara: Gaćeša Dimitrije, Bojić Strahinja i Lukač Jovan. U klubu očekuju da do kraja godine u streljanu stigne i instalira se nova elektronska meta vredna 2.500 evra koju svojim sredstvima nabavlja i ustupa klubovima Streljački savez Vojvodine. Nabavka meta je u toku a sa njenim postavljanjem u Inđiji će se znatno poboljšati uslovi za trening naših najboljih takmičara. Klub je u obavezi da za metu nabavi jedan lap top računar a još jedan lap top je potreban za zamenu već dotrajalog računara na streljačkom trenažeru SKAT. Ukupna vrednost izvedenih radova i potrebne opreme iznosi oko 200.000 dinara što je izuzetno veliki iznos za klub sa prilično skromnim budžetom. Ipak, uz veliki trud i posvećenost članova, uprave i prijatelja kluba, radovi su obavljeni a nazire se i rešenje za nabavku računara.U klubuočekuju da se sva potrebna oprema kompletira do početka oktobra, odnosnodo početka gađanja vazdušnim oružjem. Uprava kluba je zahvalna svima koji su, ili će tek, svojim radom, donacijama ili na drugi način, pomoći da se streljana uredi i uskladi sa propisima iz ove oblasti.\nU klubu će, sa svoje strane, nastojati da takmičarski rezultati rastu i da streljana i dalje bude mesto okupljanja dece i omladine i mesto gde će se razvijati sve pozitivne osobine ličnosti potrebne za uspešnu sportsku karijeru ali i za svakodnevni život i rad.


Blažo Đukanović i Bemax u konzorcijumu iz Kine - Vijesti.me\ntri ponude za ekološku rekonstrukciju termoelektrane\n„Vijesti” došle do zapisnika sa otvaranja ponuda za ekološku rekonstrukciju termoelektrane Edit\n22749 pregleda 39 komentar(a)\nJedan od najznačajnijih energetskih projekata: TE (Foto: EPCG)\nMilorad Milošević 16. oktobar 2019, 08:52 ažurirano 16. oktobar 2019, 09:20\nTri ponude stigle su za ekološku rekonstrukciju Termoelektrane (TE) u Pljevljima, a među njima je i konzorcijum u kojem je firma Blaža Đukanovića, sina predsjednika Crne Gore.\nPrema podacima iz zapisnika sa otvaranja ponuda u ponedjeljak, do kojeg su “Vijesti” došle, ponudu od 54.427.700 eura sa uračunatim PDV-om dao je konzorcijum u kojem su “Dec International”, “Bemax” iz Podgorice, BB “Solar” u suvlasništvu Blaža Đukanovića i firma “Permonte”.\nU ponudi, koja tek treba da bude ocijenjena i vrednovana, navodi se da je sjedište ovog konzorcijuma u Chengdu, glavnom gradu Sečuan provincije u Kini. Đukanović je duže u energetskim poslovima sa malim elektranama, čije podsticaje za gradnju plaćaju i građani kroz račune za električnu energiju.\nProcijenjena vrijednost nabavke EPCG za TE je 54.450.000 eura sa uračunatim porezom na dodatu vrijednosti, odnosno 45 miliona bez PDV-a.\nPonudu vrijednu 72.539.500 eura sa PDV-om poslao je EPCG njemačko-slovenački konzorcijum “Hamon-Rudis”. Treću - najskuplju ponudu dostavila je kineska grupacija “Shangai Electric” iz Šangaja i ona iznosi 97.922.683 eura.\n„Vijestima“ je iz EPCG nezvanično rečeno da će zbog dugotrajnog postupka otvaranja i ispitivanja ispravnosti ponuda podaci javno biti saopšteni u četvrtak i nijesu htjeli da saopšte ko je zainteresovan za ovaj važan posao.\nZbog interesa javnosti, „Vijesti“ su uspjele da dođu u posjed zapisnika sa otvaranja ponuda.\nBlažo Đukanović(Foto: BORIS PEJOVIC)\nElektroprivreda je tender za ekološku rekonstrukciju TE “Pljevlja” oglasila u julu.\nUkoliko se tenderski postupak bude odvijao nesmetanom dinamikom, potpisivanje ugovora se očekuje do kraja godine. Idejni projekat ekološke rekonstrukcije uradila je renomirana njemačka kompanija STEAG Energy u saradnji sa rukovodiocima Termoelektrane.\nPlanirano je da se realizacija projekta odvija u periodu od 2019. do 2021. godine, nakon čega će se omogućiti nastavak rada termoenergetskog kompleksa u Pljevljima (Termoelektrana - Rudnik uglja) u narednih 20-ak godina.\nRekonstukciom treba da se obezbijedi ispunjavanje obaveza i poštovanje najstrožih parametara zaštite životne sredine.\nProjekat ekološke rekonstrukcije podrazumijeva izgradnju sistema za odsumporavanje, sistema za denitrifikaciju, unapređenje rada elektrofilterskog postrojenja, i izgradnju sistema za tretman otpadnih voda. Značajan je i sa aspekta obezbjeđivanja izvora toplotne energije za toplifikaciju Pljevalja, u roku od 12 mjeseci od potpisivanja ugovora o ekološkoj rekonstrukciji.


Radnici Aluminija nakon sastanka s Čovićem: Nismo zadovoljni, mogući protesti - Bportal.ba - Najvažnije vijesti iz BiH\n– Kad pođe čovjek u penziju bilo kada, u tom slučaju bi mu se sve uplatilo, što smo i mi tražili, ali i u pisanoj formi i sa pečatom. U svakom slučaju puno je lošije nego prošli put, više je pesimizma. Jedini optimizam je kada je u pitanju ljevaonica. Što se tiče elektrolize, za dugo vremena neće biti popravljeno, naveo je Bebek, prenosi portal Vijesti.ba.\nSamim tim dovodimo se u nezgodnu situaciju i po pokretanju plana gdje smo dobili i trenutnu sistematizaciju radnih mjesta gdje se pet od šest uposlenika smatraju viškom.\nOznačeno: aluminij dd mostar, dragan čović, protesti\nOkončan sastanak lidera: SDA, SDP, DF i SBB jedinstveno zauzeli stav o Izbornom zakonu\nIstovremeno su SDA, SDP, Demokratska fronta i SBB usaglasili svoje stavove u jedinstven pristup izmjenama Izbornog zakona BiH i Ustava FBiH. Odnosi se to, prije svega, na izmjene u ulozi Doma naroda Parlamenta FBiH te popisa stanovništva na osnovu kojeg bi se definirao broj delegata iz svakog kantona koji bi se birali u Dom naroda. […]\nPosted on 17. Decembra 2018. 17. Decembra 2018. Author Devleta Osmanagic\nČlanovi Predsjedništva BiH danas će održati sastanke sa predstavnicima parlamentarnih političkih stranka. Tema razgovora biće formiranje Vijeća ministara. Sastanke u zgradi Predsjedništva BiH u Sarajevu sazvao je predsjedavajući Predsjedništva BiH Milorad Dodik, a na njima će prisustvovati i članovi Predsjedništva BiH Šefik Džaferović i Željko Komšić. Za sada je potvrđeno da će članovi Predsjedništva BiH […]


Vlast se jedino plaši ADVOKATA, svi ostali su boranija - Jutarnji GLASnik\nBeograd — Na sednici vlade u petak ministarka pravde sukobila se s premijerkom Anom Brnabić i ministrom finansija Dušanom Vujovićem zbog paušalnog poreza za advokate.\nFoto: Printscreen/ IN4S\nKako piše današnji „Blic“, varnice su sevale jer je Vujović u izmene uredbe o paušalnom oporezivanju uvrstio advokate, ali bez njihovog mišljenja, na šta je prema zakonu bio obavezan, pa su na insistiranje Nele Kuburović advokati izostavljeni iz uredbe.\nNa sednici se odlučivalo o konačnom određivanju parametara poreskih obaveza za petu grupu paušalaca, gde su lekari, stomatolozi, apotekari, veterinari, prevodioci, tumači, arhitekte…\nMinistar Vujović je u uredbu uvrstio i advokate, ističući da zakon mora da bude isti za sve i da ne može biti izuzetaka, navodi list. Međutim, ministarka pravde se usprotivila, podsećajući da je donet zakon o advokatima u kome jasno stoji da o svakoj odluci koja se odnosi na njih, mora da se pribavi i njihovo mišljenje. „A vi, Vujoviću, nemate to mišljenje i to ne može tako“, prenosi „Blic“ reči Kuburovićeve.\nU odbranu ministra finansija stala je premijerka Brnabić, koja je, kako navodi „Blic“, rekla da kao premijerka smatra da advokati treba da budu u uredbi i ne treba da budu jači od države.\nKuburovićeva je uzvratila da to nije sporno i da advokati nisu jači od države, ali da mora da se poštuje obećano. „Prošli put su štrajkovali nekoliko meseci, pravosuđe je bilo paralisano“, podsetila je Kuburovićeva.\nMinistarka Kuburović, Foto: Tanjug, arhiva\n„Njih dvoje su uglas počeli da pričaju da je to skandal i da advokati mogu da štrajkuju, ali da država mora da se poštuje. Kuburovićeva se i dalje nije dala i onda je rekla: ‘Vučićeva vlada je isto mogla to da uradi, ali nije, jer je poštovala dogovor i nije htela sukob sa advokatima na ovaj način'“, prenosi „Blic“.\nList kaže da su „to bile magične reči“, koje su smirile strasti i uredba je usvojena, ali bez stava 4, u kojem je bila odredba o advokatima.\nTagged MINISTRI, nela kuburović, VLADA SRBIJE\n2 Replies to “Vlast se jedino plaši ADVOKATA, svi ostali su boranija”\nVojkan Simic advokat каже:\n31/08/2017 у 15:22\nBravo za ministarku Kuburovic i minus za premijerku\nPravna drzava pre svake politicke samovolje\n01/09/2017 у 12:01\nKolege, da li ovo znači vraćanje poverenja u „naše – a otudjeno“ ministarstvo?


Članovi delegacije Parlamentarne skupštine BiH razgovarali sa predsjedavajućom Parlamentarne skupštine NATO-a\nPoslanik u Predstavničkom domu Parlamentarne skupštine Bosne i Hercegovine (PSBiH) Nikola Lovrinović i delegat u Domu naroda PSBiH Asim Sarajlić susreli su se, na marginama 99. Rose – Roth seminara u Antaliji, sa predsjedavajućom Parlamentarne skupštine NATO-a (PSNATO) Madeleine Moon i generalnim sekretarom Međunarodnog sekretarijata PSNATO-a Davidom Hobbsom.\nTokom sastanka razgovarano je o saradnji PSBiH sa predstavnicima parlamentarne dimenzije NATO-a u proteklih osam godina, kao i o mogućnostima unapređenja saradnje nakon što se u PSBiH formiraju stalna tijela i delegacije u međunarodnim parlamentarnim organizacijama. S tim u vezi zaključeno je da je dosadašnja saradnja PSBiH i PSNATO-a bila na najvišem mogućem nivou, te naglašeno da će u narednom periodu Međunarodni sekretarijat PSNATO-a podržati sve aktivnosti PSBiH koje će podstaći unutarnji dijalog na evropskom i euroatlantskom putu BiH, te ojačati ulogu državnog Parlamenta, parlamentarnih tijela i Delegacije PSBiH u PSNATO.\nNajviši zvaničnici PSNATO-a pokazali su značajan interes za političku situaciju u našoj zemlji, te pozvali sve političke subjekte u BiH na dijalog, saradnju i korake koji će voditi ka rješavanju aktuelnih problema. Gospođa Moon također je pozvala predstavnike PSBiH da nastave saradnju i dijalog s kolegama u regionu, kako bilateralno tako i kroz različite regionalne inicijative.\nČlanovi delegacije PSBiH u Antaliji su održali i radne sastanke sa kolegama iz delegacija Crne Gore, Srbije, Hrvatske i Turske. Tokom ovih susreta razmijenjena su mišljenja o aktuelnoj političkoj sitaciji u regionu zapadnog Balkana, kao i o procesu formiranja vlasti u BiH nakon Općih izbora održanih u oktobru prošle godine. (kraj)


Čeka se okidač: Stranačke „vojske“ mogle bi u najveći boj - 23.12.2017, Sputnik Srbija\nČeka se okidač: Stranačke „vojske“ mogle bi u najveći boj\nU nedelju se u pet opština u Srbiji održavaju lokani izbori, a da li su pred nama i vanredni parlamentarni izbori, u emisiji „Sputnjik intervju“ procenjivali su... 23.12.2017, Sputnik Srbija\nanalize i mišljenja, sputnjik intervju, komentari i analitika, radio, vladimir vuletić, bojan klačar\n22:40 23.12.2017 (Osveženo: 15:13 20.02.2018)\n© AFP 2022 / ANDREJ ISAKOVIC Predizborna kampanja u Srbiji\nU nedelju se u pet opština u Srbiji održavaju lokani izbori, a da li su pred nama i vanredni parlamentarni izbori, u emisiji „Sputnjik intervju“ procenjivali su sociolog Vladimir Vuletić i Bojan Klačar iz Cesida.\nPredstojeći izbori u pet opština biće jasan pokazatelj odnosa snaga u tim mestima, ali za Klačara oni nisu snažan indikator za beogradske, još manje za eventualne parlamentarne izbore.\n„Mogu da budu i neka vrsta inicijalne kapisle ili najave da možda neke stranke koji nisu u prvom planu dobiju zamajac ukoliko naprave dobar rezultat“, kaže Klačar.\nSociolog Vladimir Vuletić ukazuje na, kako kaže, jedan interesantan manevar u Mionici, koji će pokazati da li kombinacija SPS–JS–SRS može da bude korisna i za izbore u Beogradu.\n„To je ono što mi se čini da će biti možda najinteresantnije kad je reč o izborima u ovih nekoliko lokalnih zajednica“, kaže Vuletić.\nKlačar dodaje da slična kombinacija u Beogradu ne bi bila toliko iznenađenje. On ukazuje da SPS nije toliko utemeljen u samom gradu Beogradu koliko je u nekim drugim delovima u Srbiji.\n„S druge strane, takva vrsta koalicije znači da se mogu ’amortizovati‘ neke druge stranke koje mogu da budu mnogo veća šteta za SNS od ove koalicije. Koalicija SPS–JS–SRS faktički može da uzima sve glasove od centra do neke krajnje desnice, što znači da mogu da neutralizuju rezultat Dveri, DSS-a pa i Vuka Jeremića. Ali zaista mislim da će Ivica Dačić malo više da razmisli o takvoj koaliciji u Beogradu, imajući u vidu ipak da je on ministar spoljnih poslova, a da koalicija sa SRS traži da on objašnjava neke stvari i domaćoj i međunarodnoj javnosti“, kaže Klačar.\nGovoreći o vanrednim parlamentarnim izborima, Klačar kaže da su oni mogući i da će SNS makar još jednom temeljno da preispita odluku.\n„Maja Gojković je ostavila tu mogućnost rekavši da se nikada ne mogu predvideti okolnosti koje će da nastupe. I što je možda još važnije, ponašanje SNS-a od 2012. nam je uvek pokazatelj da su ti izbori na bilo kom nivou uvek mogući. Latentno prisustvo mogućih izbora je nešto što je manje-više karakteristika SNS-ove vladavine“, kaže Klačar.\nOn dodaje da čak i da ne budu raspisani, sam razgovor o izborima, stvaranje određene tenzije, nešto je što ide i te kako na ruku SNS. Klačar kaže da se odluka o izborima donosi u jako uskom krugu ljudi, te da su mnogi i u opoziciji i u vlasti uskraćeni za informacije.\n„Opozicija je tako rastrzana između toga da li da se spremaju samo za beogradske izbore, što mogu da pokriju i logistički i infrastrukturno, ili se ide na celu republiku. Kombinatorika će biti potpuno drugačija ako budu i parlamentarni izbori. Sve je to jedno okruženje koje više odgovara SNS-u nego opoziciji, zato što naprednjaci onog momenta kad raspišu izbore, imajući u vidu svoju snagu i resurse, za 30 dana mogu apsolutno da urade sve što su toj kampanji zamislili. Opozicija takav ritam za tako kratko vreme zaista ne može da isprati“, kaže Klačar.\nPobedom na eventualnim parlamentarnim izborima SNS bi imao objedinjenu vlast do 2022. Dakle, imaju vlast na nivou predsednika Republike, vlast u Beogradu vlast u Republici, imaju vlast u pokrajini do 2021 godine i, kako kaže Klačar, imaju vlast u više od 90 odsto opština do 2022.\n„To je zaista veliki izazov za bilo koju stranku pa i za SNS. S druge strane, pokazali bi da su i dalje dominantna stranka i smanjili šansu opozicije da se pregrupišu i da se u okviru opozicije izrodi neki novi lider“, kaže Klačar.\nNa pitanje koliko atmosfera u Skupštini Srbije može biti okidač za raspisivanje vanrednih parlamentarnih izbora Klačar kaže da iz ugla SNS-a najrazličitije stvari mogu da se iskoriste kao povod za izbore. On smatra i da je gotovo nemoguće setiti se zbog čega smo mi do sada izlazili na izbore 2014. ili 2016. Podseća i da i teorijski i praktično postoje razlozi kada se ide na vanredne izbore. Kada nemate većinu u parlamentu, ako imate komplikovanu koaliciju koja vam ne dozvoljava da upravljate državom ili imate neke krupne ekonomske socijalne i političke probleme u društvu.\n20 Oktobar 2017, 21:36\n„Situacija u parlamentu nije nešto što je dobar znak. Dakle, i tu postoji mnogo problema i sa jedne i sa druge strane. Logično govoreći, ako imate većinu u skupštini jako velika odgovornost je i na vama za kreiranje tog ambijenta. Ne možemo reći da je situacija u parlamentu gora nego što je bila u mnogim godinama iza nas, jer, ako bi smo to uzimali kao kriterijum za izbore, siguran sam da bismo mogli da ih imamo makar dva puta godišnje“, izjavio je Klačar.\nOn smatra da poruke koje se šalju kroz parlament nisu dobre zato što se ne dozvoljava da se razvije dijalog, koji može da bude zaista žustar, ali da bude u nekim okvirima koji mogu da se tolerišu.\n„Svakako ne bi trebalo ovakvu situaciju koristiti za izbore. Pre bi trebalo ovakvu situaciju iskoristiti da se zaista jedan dijalog pokrene u parlamentu, da ta atmosfera možda bude relaksiranija i da se vodi ozbiljan politički dijalog“, kaže Klačar.\nPrema rečima Vuletića, paradoksalno je, ali parlamentarni izbori sada bi najviše, teorijski gledano, koristili opoziciji. Njegov je utisak da Srbija i nema opoziciju, odnosno nema nikoga ko govori u ime opozicije.\n„Već godinama tvrdim da je Srbiji potrebna jaka vlast ali i jaka opozicija koja bi imala 20-25 odsto podrške i sa kojom onda znate o čemu razgovarate, koja ima nekakvu svoju alternativnu politiku. Onda možete da kažete da je to opoziciona stranka. Bilo bi jako važno, između ostalog, da se što pre u Srbiji formira jedna struktura koja bi mogla da predstavlja svojevrsnu alternativu vlasti. S druge strane, jaka opozicija je pravi korektiv vlasti a ovo sada je neka politika koja meni više izgleda kao mogućnost da se vlast igra sa svim tim strankama. Ta situacija nije dobra za našu političku scenu“, kaže Vuletić.


"Stotka" Partizana za kraj grupne faze!\nKošarkaši Partizana pobedili su u gostima Metalac rezultatom 101:78 u poslednjem, 10. kolu grupe B Košarkaške lige Srbije. Nova Partizanova stotka za kraj, a sada je vreme za plej-of! Crno-beli lako došli do pobede nad Metalcem u Valjevu, ali ako FMP savlada Vršac, ipak će sa drugog mesta u doigravanje.\nSrijeda, 16.05.2018. | 20:20\n‘Crno-beli’ su tako ostvarili deveti trijumf, uz samo jedan poraz, ali će teško biti na prvoj poziciji jer FMP ima bolji međusobni duel.\nŠto se tiče utakmice u Valjevu, domaćin je uspeo da parira samo u prvih 12-13 minuta, ali su gosti potom preuzeli kontrolu i počeli da prave razliku.\nNa poluvremenu je bilo +8, da bi igrači Partizana definitivno prelomili duel serijom od 8:0 na startu drugog poluvremena. Od tog trenutna se pitanje pobednika nije dovodilo u pitanje i rutinski su priveli meč kraju.\nOčekivano, ponovo su najbolji bili Najdžel Vilijams-Gos i Vanja Marinković – Amerikanac je meč završio sa 19 poena i 4 asistencije, dok je Marinković zabeležio 26 poena i 6 skokova.\nKapiten crno-belih Novica Veličković dao je kvalitetan doprinos sa 14 poena i 4 skoka, a dvocifren učinak imao je još jedan Amerikanac, Kvame Von sa 15 poena.\nU drugoj utakmici FMP dočekuje Vršac, dok takmičenje zatvaraju Vojvodina i Dinamik.\nPartizan je u poslednjem, desetom kolu Superliga u gostima pobedio valjevski Metalac sa 101:78 i sada mu preostaje da počne pripreme za nastup u čevtrtfinalu plej-ofa gde ga najverovatnije čeka Mega Bemaks.\nA kažemo najverovatnije zato što je još potrebno da sačekamo kraj duela FMP-a i Vršca gde je Panterima potrebna pobeda za prvo mesto. U tom, verovatnijem, slučaju crno-beli će biti drugi i igrati protiv timaDejana Milojevića. A onda ih, ako opravdaju ulogu favorita već u polufinalu verovatno čeka okršaj sa Crvenom zvezdom.\nPartizan je večeras rutinski odigrao utakmicu u Valjevu, ali je još jednom pokazao manjkavosti u odbrani koje ga prate tokom cele sezone. Tek u drugom poluvremenu izabranici Nenada Čanka malo su “zategli“ defanzivu i to se odmah osetilo na rezultatu, pa su došli do ubedljive razlike.\nOvo je treća “stotka“ crno-belih u dosadašnjem toku Superlige, a ukupno deveta pobeda u tom takmičenju. Metalac je doživeo osmi poraz i ostao je bez plasmana u doigravanje.\nSada već može da se kaže da je tradicionalno najbolji bio tandem bekova Partizana, Najdžel Vilijams Gos - Vanja Marinković. Amerikanac je meč završio sa 19 poena i četiri asistencija, dok je Marinkovićzabeležio 26 poena i šest skokova.\nKod domaće ekipe najbolji strelci bili su Josip Mikulić sa 17, odnosno Mladen Pavlović i Aleksandar Vasićsa po 16 poena.\nInače, novinari su morali da se dovijaju kako bi došli do statističkih podataka za ovu utakmicu, s obzirom da nije bilo televizijskog prenosa, a na sajtu Superlige ovaj put nije bilo omogućeno ni uživo praćenje statistike sa utakmica. Valjda direktor Leon Deleon nije još sakupio dovoljno novca od kažnjavanja klubova i igrača da bi ova opcija stalno bila dostupna.\nAli, dobro, pred nama je plej-of i nova šansa da se neko kazni za helanke, kapitensko obeležje, šorts ili koji god već razlog pronađe srpska košarkaško-modna policija...


Kosovska policija: U regionu Gnjilana uhapšeno pet lica | Radio Kosovska Mitrovica\nKosovska policija: U regionu Gnjilana uhapšeno pet lica\n10. July, 2018 10:54 |\nKosovska policija je saopštila da je uhapšeno pet lica u regionu Gnjilana, nakon istrage od kako navode relevantnih policijskih jedinica, a uz nalog nadležnog suda.\nUhapšeni su pod osnovanom sumnjom da suuključeni u delatnosti protiv “ustavnog poretka i bezbednosti Kosova” navodi se u policijskom saopštenju.\nPolicija u saopštenju demantuje i neke srpske medije/portale koji su objavili da se sporovodi policijska operacija protiv bivših pripadnika Kosovskih bezbednosnih snaga.\nKako saopštavaju operacija se nastavlja u saradnji sa pravosudnim organima.\nKako RTV Puls saznaje u jutrošnjoj akciji privedeni su načelnik Kosovsko pomoravskog okruga Radovan Stojković i direktor filijale Nacionalne službe za zapošljavanje u Gnjilanu Jovan Denić. Uhapšen je i Nenad Stojanović (1974), po zanimanju automehaničar, zaposlen pri Vojsci Srbije u Vranju, jer je, kako saznaju, navodno vršio pritisak na srpske pripadnike Kosovsko bezbednosnih snaga (KBS) da napuste tu službu. Samo u Gornjem Kuscu je do nedavno radilo pedestak pripadnika KBS-a srpske nacionalnosti, od kojih su gotovo svi nedavno napustili posao.\nMeđu petoro uhapšenih su još dve osobe iz Kosovskog Pomoravlja za koje još nije potvrđen identitet.\nAkcija maskiranih kosovskih policajaca naoružanih dugim cevima uzmemirila je građane Kosovkog Pomoravlja. Uobičajene gužve u ovo doba dana zamenio je tek po koji automobil koji prođe kroz selo Šilovo, koje je jedno od najvećih srpskih sela gnjilanske opštine u kojima je smešten i Dom zdravlja, Komercijalna banka, dom kulture, televizija i druge institucije bez kojih je opstanak Srba u ovom delu Kosova i Metohije nezamisliv. Ljudi su zabrinuti i sa zebnjom očekuju kraj pretresa službenih prostorija Okruga i Službe za zapošljavanje koji je završen u 10 časova i 30 minuta.\nIzvor: Radio Kosovska Mitrovica/ RTV Puls


By Webmaster februar 11, 2021 Kategorija: Dom in opremaOznaka: vinil\nKada su u pitanju podne podloge, vinil je postao jedna od popularnijih. Sa svim svojim prednostima predstavlja odličan izbor za većinu domaćinstava a različite boje vinila nam omogućavaju da naš dom uredimo baš kao iz bajke. U nastavku vam donosimo neke od prednosti ove podne podloge.\nMeđu svim podnim podlogama vinil je jedan od izdržljivijih i jeftinijih podnih podloga. Može se pronaći u veoma mnogo dezena i oblika, te imitirati neke druge materijale. Na ovaj način imate veoma mnogo opcija kada je u pitanju ova podna podloga, a sama činjenica da je vinil veoma jednostavan za postavljanje čini vaš život još jednostavnijim.\nSama činjenica da je vinil lak za postavljanje sa sobom povlači činjenicu da je i sam proces postavljanja i plaćanje radnika za to mnogo jeftiniji nego kao kod recimo parketa ili tarketa. Vinil je takođe veoma lak za održavanje te ne zahtijeva neke posebne proizvode za održavanje koje je veoma teško pronaći kao za neke druge podne podloge.\nMnoge trgovine podnim podlogama u svojoj ponudi imaju i razne tipove vinila, a ukoliko vam se ponuda čini relativno malom, pitajte prodavce da li pružaju uslugu naručivanja vinila iz kataloga. Danas mnoge trgovine nude ovu opciju na svojim web stranicama, tako da čak ne morate putovati u samu trgovinu kako biste izabrali odgovarajući proizvod za vas.\nKada je riječ o bojama i dezenima, često se preporučuje da se svjetliji vinil postavlja u prostorije sa tamnijim namještajem i manje prirodne svjetlost, a tamniji ili svjetliji vinil možete postavljati u veće, bolje osvijetljene prostorije i sa svjetlijim namještajem.\nNadamo se da ste kroz ovaj člana uvidjeli sav potencijal koji podne podloge od vinila imaju, te da ste zbog istog samo učvrstili svoju odluku da nabavite ovu podnu podlogu za svoj budući ili trenutni dom, te da ćete uživati u ambijentu koji on pruža.


Jeremić "kukao" EU: Obavežite Vučića na pregovore sa opozicijom\nČetvrtak, 16.07.2020., 11:28 Četvrtak, 16.07.2020., 11:09\nPredsjednik Narodne stranke Vuk Jeremić pozvao je institucije Evropske unije da prioritetno i uz punu podršku država članica svom snagom moralnog i političkog uticaja obavežu vlast Aleksandra Vučića na sveobuhvatne pregovore sa srpskom opozicijom pod okriljem EU koji bi bili usmjereni na brzu obnovu medijskih sloboda i uspostavljanje vladavine prava u Srbiji.\n– Strateški cilj ovih pregovora bi bio uspostavljanje detaljnih i mjerljivih uslova za istinski slobodne i fer izbore, koji bi trebalo da budu održani što prije, u skladu sa najvišim evropskim standardima. Više nema vremena za gubljenje, ako se želi sačuvati kredibilitet Evrope – naveo je Jeremić.\nOvo je ujedno i dio autorskog teksta “Diktatura u vašem susjedstvu: Zašto je srpski režim prijetnja kredibilitetu Evrope”, objavljenom danas na briselskom portalu Euraktiv (euractiv.com).\n– Što prije do toga bude došlo, to će prije Srbija početi da izlazi iz sve dublje političke krize, obnavljajući svoju demokratiju i evropski put – dodao je Jeremić.\nOn je istakao da bi do sada svima trebalo da je postalo “bolno očigledno” da je Vučićev “galopirajući despotizam” praćen “nasilničkim akcijama, podvalama, dvoličnostima i lažima u potpunosti anatemisao vrijednosti koje predstavljaju temelj savremene Evrope”.\n– Vučićev režim ne može i neće postići ni regionalno pomirenje niti približavanje Srbije ka EU – naveo je Jeremić.\nJeremić je istakao da bi snažan, efikasan i javan odgovor evropskih lidera, zasnovan na temeljima koje su postavili pojedini evropski parlamentarci ranije ove godine, mogao doprinijeti tome da Srbija počne da izlazi iz krize.\n– Nažalost, mnogi evropski zvaničnici i dalje tolerišu Vučićev režim. Kaže se, ne bez razloga, da se njihov motiv zasniva na dvije pretpostavke, ciničnoj procjeni da je on faktor regionalne stabilnosti, i Vučićevom tajnom obećanju da će legalizovati jednostrano proglašenu nezavisnost Kosova – dodao je predsjednik Narodne stranke.\nNaglašava da je rezultat je poražavajući na oba polja.\n– Politika vodećeg stabilokrate u Jugoistočnoj Evropi proizvela je najviši nivo nepovjerenja između Beograda i prijestonica u okruženju od kada je oružje na Balkanu utihnulo prije više od 20 godina. Kada je riječ o budućem statusu Kosova i Metohije, Vučić je uspio da u prethodnih osam godina izigrava međunarodnu zajednicu u tajnoj sprezi sa svojim partnerom i saučesnikom u Prištini, nedavno optuženim ratnim zločincem Hašimom Tačijem – naglasio je Jeremić.\n– Rezultati izbora govore sami za sebe, Vučić sa svojim koalicionim partnerima kontroliše 235 poslanika od ukupno 250 u parlamentu. Od Srbije je u Evropi u tom smislu nečuvenija jedino Bjelorusija – napisao je Jeremić.\nPovodom protesta koji su prethodnih dana održani u Beogradu i više gradova u Srbiji, Jeremić je ocijenio da su “ulice srpskih gradova posljednje utočište slobode”, i dodao da “ljudi osjećaju da je opasnost koju pandemija predstavlja za njihovu budućnost manja od opasnosti koju predstavlja Vučićev režim”.\nAleksandar Vučićeuvuk jeremić


NovaEnergija.net » Microsoft CEO o sakupljanju podataka Windowsa 10: potrošili smo milijarde da održimo vaše informacije bezbednim Microsoft CEO o sakupljanju podataka Windowsa 10: potrošili smo milijarde da održimo vaše informacije bezbednim – NovaEnergija.net\nMicrosoft CEO o sakupljanju podataka Windowsa 10: potrošili smo milijarde da održimo vaše informacije bezbednim\nMnogi su optužili Microsoft da krši bezbednost podataka sa Windowsom 10, a demonstrirano je da operativni sistem prikuplja podatke korisnika sa njihovih računara, čak i kada ih korisnici ne traže. Kompanija međutim tvrdi da se ne prenose nikakvi lični podaci.\nTeri Majerson, šef odeljenja operativnih sistema u kompaniji, nedavno je rekao da Windows 10 sakuplja samo informacije koje su apsolutno neophodne za ukupnu stabilnost i bezbednost platforme, uključujući podatke prilikom rušenja aplikacija. Čak i ako vaš računar ostavlja neke podatke, sve je potpuno šifrovano, poručuje Majerson.\nDirektor kompanije, Satja Nadela, je na Microsoft Government Cloud Forum događaju u Vašingtonu rekao da je kompanija investirala milijarde dolara u bezbednosne tehnologije koje treba da štite podatke korisnika. Ovim je osigurano da čak i ako se podaci šalju kompaniji, njima se ne može pristupiti nakon toga.\n“Potrošili smo preko milijardu dolara na razvoj i istraživanje kako bismo izgradili bezbednost u naše mejnstrim proizvode, jer ne mislimo da bezbednost treba da bude odvojen deo tehnologije” poručio je Nadela. On je potom dodao da je trenutni cilj Microsofta da osvoji poverenje korisnika, pa je pristupanje podacima koje korisnici ne žele da dele potpuno suprotno od kompanijinog novog pravca.\nMicrosoft CEO o sakupljanju podataka Windowsa 10: potrošili smo milijarde da održimo vaše informacije bezbednim was last modified: November 19th, 2015 by Žikica Milošević


Nagrade najboljim studentima UNS-a - Infostud | NajStudent.com\nNagrade najboljim studentima UNS-a\nU ponedeljak (10.10.) su najboljim studentima Univerziteta u Novom Sadu svečano uručene nagrade za školsku 2014/2015. godinu, a predstavljeni su i oni koji su tokom prošle godine ostvarili vrhunske rezultate na evropskim i svetskim takmičenjima. Dodeljeno je 1.144 nagrade za postignut uspeh, a 40 za naučni i stručni rad.\nNagrade najuspešnijim studentima i studentkinjama Univerziteta u školskoj 2014/2015. su uručene u sledećim kategorijama: Najbolji student Univerziteta, nagrade najboljim studentima fakulteta, nagrade za vrhunske rezultate u umetnosti, nagrade za vrhunske rezultate u sportu, Nagrada "Mileva Marić Ajnštajn", Nagrada "Aleksandar Saša Popović" i izuzetne nagrade za naučni i stručni rad studenata.\nNagrade najupešnijim studentima u ostalim kategorijama (izuzetna nagrada i nagrada za završene studije, izuzetna nagrada i nagrada za uspeh u toku studija i nagrada za naučni i stručni rad studenata) uručene su na fakultetima u sastavu Univerziteta.\n"Mislim da imamo puno razloga za zadovoljstvo jer su rezultati bili vrhunski i bilo je mnogo onih koji su postigli te vrhunske rezultate. To nas drži u uverenju da smo na dobrom putu i iskreno verujem da će ova nova školska godina koja je pred nama doneti slične uspehe", rekao je Dušan Nikolić, rektor novosadskog Univerziteta.\nMnogim od nagrađenih studenata je najveća nagrada to da ostanu na Univerzitetu i dobiju priliku da se bave naučnim radom.\nNagrade i sertifikate stipendistima fonda za stipendiranje i podsticanje napredovanja darovitih studenata i mladih naučnih radnika i umetnika u prethodnoj školskoj godini, uručili su rektor i prorektori Univerziteta.\nSpisak nagrađenih studenata i studentkinja, kao i spisak stipendista Fonda, moguće je pogledati ovde.


Zajednička privredna komora Turske i Srbije | SC Radar\nZajednička privredna komora Turske i Srbije\nMemorandum kojim se postavlja okvir i temelj za osnivanje mešovite tursko-srpske privredne komore potpisan je danas, a prva skupština novog tela mogla bi biti održana u aprilu sledeće godine.\nMemorandum o razumevanju dve poslovne asocijacije potpisali su predsednik Privredne komore Srbije Marko Čadež i predsednik Unije komora i robnih berzi Turske Rifat Hisarčiklioglu, a predviđeno je da mešovita komora ojača ekonomske veze i unapredi saradnju kompanija i privrednika između Srbije i Turske.\n“Danas započinjemo osnivanje komore koja će predstavljati jednistvenu tačku za sve one koji žele da posluju izmedju Srbije i Turske, tako će postojati svakodnevna razmena informacija, potencijala, projekata, zajedničko investiranje u treće zemlje. Kada god smo uspostavljali ovakve saradnje pokazalo se da možemo da imamo dvocifren rast privredne saradnje tokom jedne godine”, rekao je Čadež.\nOn je istakao da Unija komora i robnih berzi Turske, sa kojom je memorandum potpisan, predstavlja 1,4 miliona kompanija, što je čini jednom od najvećih privrednih asocijacija kako u Evropi, tako i u svetu.\n“Turska je danas jedna od najbrže rastućih ekonomija u svetu, a ova ekonomija je u prethodnoj godini otvorila više novih radnih mesta nego Nemačka i Francuska ekonomija zajedno”, naveo je Čadež.\nDodaje da je samo u prethodne dve godine u Srbiji osnovano novih 250 kompanija turskog kapitala, dok je robna razmena dve zemlje povećana.\n“Ako se nastavi ovim tempom imaćemo ukupnu robnu razmenu preko milijardu evra. Ostvareni rast u prvih osam meseci, kada je naš izvoz u pitanju je 21,5 odsto. Sve ovo govori u prilog tome da smo ušli u novu eru ekonomskih odnosa Srbije i Turske, što govori i biznis forum na kome je bio turski ministar poljoprivrede, kao i poseta predsednika Turske Erdogana Srbiji”, rekao je Čadež.\nPredsednik Privredne komore Srbije kaže, da se “nada da ćemo moći oko aprila da govorimo o prvoj velikoj skupštini nove komore”.\n“Mešovita komora nastaje kao posledica realnih potreba privrede, a ovo telo imaće dva kopredsedavajuća, skupštinu, dva sedišta u Srbiji i Turskoj, dakle dva pravna lica. Sada je dogovorena cela struktura i krećemo u osnivačka akta i učlanjivanje kompanija koje su zainteresovane, a kojih već sada ima mnogo”, naveo je Čadež.\nKako objašnjava, model finansiranja mešovite komore biće članstvo, koje je dobrovoljno.\n“Dogovaraćemo se oko toga kolika će biti članarina, a u ovom telu radiće već postojeći kadar, imamo već sada dovoljno kapaciteta za to. Dosta će nam Turska pomoći u početku oko strukture, postavljanja i svega ostalog”, zaključio je Čadež.\nPredsednik Unije komora i robnih berzi Turske Rifat Hisarčiklioglu rekao je da je Srbija ključna zemlja za ulazak u EU, kao i da je veoma vredno što Srbija ima potpisan sporazum o slobodnoj trgovini sa Rusijom.\n“Turska je sedma najveća zemlja za uvoz robe u Srbiju, veliki broj kompanija došlo je ovde i one su veoma interesantne Srbiji. Osnivanjem ove komore povećaćemo investicije između Turske i Srbije i doprinećemo da veze naše dve zemlje budu mnogo snažnije”, rekao je Hisarčiklioglu.\nKako kažu iz PKS, aktivnosti buduće mešovite komore biće usmerene na jačanje dijaloga o trgovinskim i ekonomskim pitanjima od zajedničkog interesa, jačanje ekonomskih odnosa između komora članica, traženje mehanizama za olakšavanje trgovine i investicija, promociju aktivnosti sa ciljem realizacije zajedničkih projekata i drugo.\nUnija komora i robnih berzi Turske predstavlja Tursku u Euroćambers, Medunarodnoj trgovinskoj komori, Asocijaciji islamskih komora, Asocijaciji mediteranskih komora (ASKAME), Asocijaciji balkanskih komora (ABC), Privredno-industrijskom komitetu OECD-a (BIAC), Crnomorskoj saradnji (BSEC).


UZ JOKIĆA NBA ŠAMPION Denver kreće na titulu uz Kevina Lava | Happy BSC portal\nUZ JOKIĆA NBA ŠAMPION Denver kreće na titulu uz Kevina Lava\nKako javlja najbolje obavešteni američki sportski novinar koji prati NBA Adrijan Vojnarovski, Klivlend Kavalirsi su voljni da saslušaju ponude za svog asa, Kevina Lava, željni da renoviraju ekipu koja ove sezone tavori na dnu.\nMeđu onima koje Vojnarovski spominje kao potencijalne nove poslodavce bivšeg američkog reprezentativca su upravo Nagetsi, ali i Boston Seltiksi i najveći rival Denvera, Portland Trejl-Blejzersi.\nKlivlend ima samo pet pobeda iz 20 ovosezonskih nastupa, a 15. decembra počinje prelazni rok u kome bi prelazak iskusnog Kevina Lava u novi klub mogao da bude jedan od najznačajnijih transfera.\nLav, 31-godišnji krilni centar, neretko i klasičan centar, bio je NBA šampion sa "Lebronovim Kavalirsima" 2016, pet puta učesnik Ol-stara, igrač koji je najviše napredovao u NBA ligi (2011.), najbolji trojkaš Ol-stara (2012), ali i prvak sveta (2010) i olimpijski šampion (2012.) u dresu reprezentacije Sjedinjenih Američkih Država.\nIako je najviše poena po meču postizao u Minesoti 2013/2014 (čak 26,1), kada je imao i najviše asistencija (4,4 po susretu), on ni sada nije daleko od proseka koje je imao kada je sa Lebronom Džejsom i ostatkom ekipe Klivelenda došao do titule - postiže 16,7 poena po meču, uz 10,7 skokova, 2,8 asistencije, 44,6% uspešnosti šuta iz igre, a 37,6% kada se samo o trojkama radi.\nBoston sa trenutnim platama igračkom kadru od ukupno 118,8 miliona dolara zasad ima najbolju finansijsku poziciju od tri pomenuta zainteresovana tima, jer Portlandu daje svojim košarkašima rekordnih 147,9 miliona, a Denver 131,5, što nije zanemarljivo jer iskusni Lav sa sobom donosi još tri godine važećeg ugovora, po kome godišnje zarađuje 30 miliona evra.\nMeđutim, nekim igračima Bostona plata će značajno skočiti sledeće sezone (Džejlenu Braunu sa 6,5 na 22,9 miliona dolara), a Portland će imati maltene celih 50 miliona više u budžetu nego trenutno, jer ističu ugovori nekolicini košarkaša, pa i Hasanu Vajtsajdu (trenutno zarađuje 27 miliona godišnje), Kentu Bejzmoru (19,2).\nUmesto dosadašnjeg 131,5 miliona, klub za koji nastupa i Nikola Jokić treba da sledeće sezone plati 105,8 miliona "zelenih novčanica" jer ugovori ističu Polu Milsapu čija je godišnja plata 30 miliona, ali i Mejsonu Plamliju (14), te Toriju Kregu (2). Na odličnoj upravi Nagetsa je da mudrim potezima obezbede novo jačanje tima, što je angažovanje Milsapa i bilo jer je njegovim dolaskom učvršćena stabilnost ekipe, a iskustvo nekadašnjeg Ol-star učesnika pomoglo da se Nagetsi, predvođeni Jokićem, domognu toliko željenog plej-ofa. Za korak više biće potrebna nova "minijatura" sportskog direktora Tima Konelija i generalnog menadžera Arturasa Karnišovasa.\nDovođenja Lava neće biti lako, jer bi zbog njegove velike plate moralo da se ili odrekne potpisivanja produžetka saradnje sa Milsapom (uz slanje kvalitetnih mladih igrača i/ili visokih pikova u Klivlend), ili u slučaju zadržavanja Pola Milsapa, verovatno bi neko od članova prve petorke koji se ne zovu "Nikola Jokić" ili "Džamal Marej" morao put Kavalirsa, što bi značilo odlazak bar jednog od dvojice sjajnih defanzivaca, Gerija Herisa i/ili Vila Bartona.\nNaravno, Nagetsi imaju još igrača na raspolaganju, pa bi mogli da put Klivlenda pošalju jednog ili više pika na narednom draftu / narednim draftovima, ali i neke od nepomenutih košarkaša iz njihovog tabora, poput Huana Hernangomeza (sledeća plata 4,6 miliona dolara), Malika Bizlija (3,9), Montea Morisa (1,7), ili Džareda Vanderbilta (1,6). Poređenja radi, sledeće sezone Jokić bi trebalo da zaradi 29,5 miliona dolara, Heris 19,1, Barton 13,7, nedavno angažovani Džerami Grant 9,3, Džamal Marej 29, a tek oporavljeni Majkl Porter mlađi 3,5. Ugovori na kraju ove sezone ističu, pored Milsapa, Plamilija i Krega, mladim nadama Bolu Bolu i Pi-Džej Dozijeru.


ponedeljak, 23 oktobar 2017 22:05\nValjevski trio MiSS ove jeseni će realizovati svoju mini koncertnu sezonu programima koji će se održati u oktobru i novembru u prostoru Moderne galerije i Valjevske gimnazije. Projekat „Muzika na platnu“ kojim valjevske umetnice, violinistkinje mr Suzana Radovanović – Perić, mr Snežana Stevanović i pijanistkinja Milica Prodanović žele da valjevsku publiku podsete na vekovno prožimanje i nadovezivanje umetnosti, podržan je ove godine od strane Grada Valjeva na konkursu za sufinansiranje projekata u kulturi.\n„Prvi koncert projekta „Muzika na platnu“ biće održan u četvrtak, 26. oktobra od 20 časova u Modernoj galeriji. Ovaj prostor je bio domaćin našeg promotivnog koncerta koji smo održale 10. aprila u sklopu postavke Ljube Popovića i upravo inspirisane tim utiskom, želele smo da naše jesenje koncerte započnemo okružene platnima Dada Đurića i sjajnom atmosferom koju i prostor i ljudi iz Moderne galerije pružaju Valjevu. Jesenji koncerti su programi koje smo godinama realizovale kroz kvartet MiSS i njihova popularnost kod valjevske publike podstakla nas je da zazvučimo i ove godine našim novim trio zvukom“, kaže članica tria MiSS, mr Suzana Radovanović Perić.\nNa ovom koncertu trio MiSS izvešće dela Korelija, Godara, Forea i Frolova ali publici i kroz živu reč, približiti početke kamerne muzike i „savezništvo“ slikara i muzičara u vreme poznog romantizma i impresionizma u Francuskoj.


MUP RS: Komemorativni skup protekao mirno i bezbjedno | mojKontakt portal\nMUP RS: Komemorativni skup protekao mirno i bezbjedno\nMinistarstvo unutrašnjih poslova Republike Srpske, u saradnji sa bezbjednosnim agencijama, obezbijedio je danas na komemorativnom skupu u Potočarima kod Srebrenice potpunu sigurnost političkih ličnosti iz BiH i inostranstva, kao i drugih zvaničnika i ostalih učesnika ovog kupa.\nKomemorativni skup koji se održavao u Memorijalnom centru u Potočarima, obezbjeđivali su pripadnici Ministarstva unutrašnjih poslova Republike Srpske u saradnji sa drugim bezbjednosnim agencijama u BiH i predstavnicima EUFOR-a.\nIako je magistralnim i regionalnim putevima podrinjske regije saobraćaj bio frekventan, tokom trajanja komemorativnog skupa, obezbijeđeno je njegovo normalno i nesmetano odvijanje, saopšteno je danas iz Štaba akcije “Srebrenica 2019”, čiji je rukovodilac načelnik Policijske uprave Zvornik Goran Abazović.\nPrema podacima Štaba, u Potočare je tokom dana pristiglo 190 autobusa i 2.866 vozila, koja su počela da se razilaze nakon što je oko 14.00 časova komemorativni slup završen.\nPrethodno Prethodni članak: “Ljeto na Vrbasu” od 22. do 29. jula: Uvedene brojne novine\nSljedeće Prethodni članak: Pijana mlada pretukla mladoženju i kumove, sa lisicama odvezena u policiju\n20. 02. 2019., 23:12


"Stav Srbije o KiM u skladu sa onim što štiti naš narod"\nPredsednik Srbije Aleksandar Vučić je ponovio da će inicirati širok društveni dijalog u vezi sa ključnim pitanjima Srbije, poput odnosa prema Kosovu i Metohiji i regionu.\nAleksandar Vučić prilikom boravka u Gračanici (Foto arhiva Kim)\nNaglasio da ako se ciljevi postave strateški, onda može da se nađe i put za njihovo ostvarivanje.\nVučić je, odgovarajući na pitanje novinara u Pančevu da bliže objasni svoju jučerašnju izjavu da je potrebno otvaranje unutrašnjeg dijaloga o KiM u kojem ćemo se osloboditi mitskog pristupa i olakog davanja onoga na šta imamo pravo, rekao da stav Srbije treba da bude usaglašen sa životnim problemima i onim što tišti naš narod na Kosovu i Metohiji, kao i sa onim što su prava naše države.\n"Ali ne zaboravite na to da smo mi jedini koji o tome odlučujemo, da dobro znamo i kakva je uloga Albanaca. Potrebno je da stvari postavimo na racionalnu ravan, da na takav način razgovaramo", rekao je Vučić.\nOn je rekao da je svestan da će se opet pojaviti "neki geniji" koji će mu držati tablu da je izdajnik, ali da ne brine o tome, jer, kako je naglasio, brine za budućnost Srbije.\n"Poštujem ja svaku crkvu, svaku versku zajednicu. To je moj posao kao predsednika Republike, kao što je bio i kao predsednika Vlade. Ali ljudi, naš posao je da brinemo o zemaljskom životu, a o nekom nebeskom neka brine neko drugi", rekao je Vučić.\nRekao je i da će osim Kosova, regiona, biti otvoren dijalog i o promeni Ustava.\n"Ako možemo da se dogovorimo, onda smo rešili nešto i uradili nešto za svoju zemlju. Ako ne možemo, onda je još jednom propala stvar, i pokazaće se da smo uvek više brinuli o zemlji svojih dedova, umesto o zemlji svoje dece", rekao je Vučić.\nNa pitanje da bude konkretniji, Vučić je rekao da to ne može da učini, jer bi na taj način unapred izneo svoj stav pre bilo kakvog razgovora.\n"A ja želim da otvorimo društveni dijalog koji će trajati tri meseca, šest meseci, o obe teme, i o našem odnosu prema KiM i našem odnosu prema regionu, da vidimo kakva nam je politika, gde vidimo Srbiju za 20 godina, da vidimo sadržaj te politike", rekao je Vučić.\nPodvukao je da želi da u dijalogu učestvuju sve političke stranke i njihovi predstavnici, sve verske zajednice, civilno društvo, da se čuje njihov glas gde vide Srbiju.\n"Kada strateški postavite ciljeve, onda ćete moći da nađete put", zaključio je Vučić.


Održana sednica Opštinskog štaba za vanredne situacije - Radio televizija Bor\nBOR- Sva javna preduzeća i ostali subjekti na području borske opštine spremni su za odbranu od mogućih hidrometeoroloških nepogoda. Na kritičnim mestima oko reke Timok dežuraju poverenici civilne zaštite,a na raspolaganju je sva raspoloživa mehanizacija javno komunalnih preduzeća, rečeno je na sednici Opštinskog štaba za vanredne situacije.\n„Napravili smo presek stanja u preduzećima i i utvrdili kojom mehanizacijom raspolažu u slučaju padavina i koja je spremna da reaguju u što kraćem roku. Svi smo pripremljeni, pa i naši sugrađani“, rekao je Aleksandar Milikić, predsednik Opštine Bor .\n„Na Timoku imamo obučene poverenike koji nas danonoćno obaveštavaj o vodostaju“, dodao je Danijel Aleksić, član Veća Opštine Bor.\nSvake godine u ovo vreme preduzimaju se i preventivne mere zaštite od šumskih požara. Ove godine zaštita je podignuta na viši nivo. U saradnji sa lokalnom samoupravom u svim selima održane su tribine.\n„Tribinama su prethodili sastanci sa predsednicima Saveta mesnih zajednica na kojima smo dogovorili preventive, korake kako bi podigli svest kod meštana da požari na otvorenom predstavljaju veliki rizik, dodao je Aleksić.\nI dok su borska javna preduzeća uglavnom spremna za vanredne situacije, najviše kritika upućeno je na rad Elektrodistribucije zbog sporog reagovanja. Mreža je stara i pri svakom većem nevremenu bez struje ostaju delovi grada, ali i sela po nekoliko dana .\n„Moja kritika je bila da EDB mora ozbiljnije i odgovornije da reaguje. Na žalost imaju maju malo kadrovskog i tehničkog kapaciteta, ali to nije opravdanja. Moraju da se organizuju i svaki građanin mora da bude zadovoljan“, dodao je na kraju predsednik Opštine Bor Aleksandar Milikić.\nOdgovorni u borskoj Elektrodistribuciji kažu da je njihovo angažovanje maksimalno. Mreža je u lošem stanju i oni uglavnom saniraju kritična mesta. U svakom slučaju neophodna su veća ulaganja, koja se odobravaju na nivou preduzeća.\nSednica SO Boljevac\nPrva sednica Skupštine Grada Bora: Budžet veći za 54 miliona dinara\nTreća sednica Gradskog veća u Boru\nViše iz ove kategorije Dan otvorenih vrata u Policijskoj upravi u Boru »


Preokret: Vaše dete sutra možda ipak ne ide u školu\nBlic\t10.01.2017 16:59\n- Škola se nastavlja sutra, s tim što postoji mogućnost da se određene škole i lokalne samouprave konsultuju i vide da li postoje uslovi za nastavak, bilo da je reč o vremenskim uslovima ili gripu. Nikom nismo rekli da treba da se vrati pod nemogućim uslovima - rekao je ministar prosvete, nauke i tehnološkog razvoja Mladen Šarčević Tanjugu.\nSagledali sve okolnosti\nOn je objasnio da škole treba da nadoknade časove u dogovoru sa resornim ministarstvom, napominjući da će to u budućnosti biti lakše uvođenjem "elektrnoske prosvete".\n- Ono što je važno je da se ubuduće vodi računa kada deca dođu posle prekida, da ih ne "startuju" svi odjednom, da ne daju kontrolne, da se ne ponašaju kao da ništa nije bilo. Toga imamo u praksi - rekao je Šarčević.\nVeća autonomija školskih ustanova\nTakođe, naveo je da je u toku javna rasprava o novom sistemskom zakonu o obrazovanju koji između ostalog predviđa veću autonomiju školskih ustanova.\nKako kaže, ministarstvo ne želi da pravi "tvrde odluke o kalendarima" jer, kako je objasnio na primeru, interes Sjenice je da zimski raspust traje duže, a interes drugih sredina je drugačiji.\n- Ono što je sada bitno, mi smo doneli odluku koja je pomirljiva. Nastavlja se polugođe sutra u većini škola, s tim što se određene škole i lokalne samouprave mogu konsultovati - rekao je Šarčević.\nPovećava se broj opština koje su produžile raspust\nSjenica je prva opština koja je jutros saopštila da njeni đaci neće krenuti u školu sutra, već da će raspust biti produžen do ponedeljka, 16. januara. Zatim je ista odluka usledila i u Tutinu, a potom i u Novom Pazaru i Medveđi.\nIz Ministarstva prosvete saopšteno je i da su tokom dana primili još nekoliko odluka lokalnih vlasti da će raspust biti produžen do 16. januara. To su tri kosovske opštine: Štrpce, Gnjilane, Gora, kao i Surdulica sa juga Srbije.\nŠto se Tutina tiče, jedina škola u koju će se đaci sutra vratiti u klupe jeste Osnovna škola "Meša Selimović" u mestu Ribariće.\nIako Novi Pazar nije proglasio vanrednu situaciju, kao što je slučaj u Sjenici, Tutinu i Medveđi, u odluci Gradskog veća navedeno je da se raspust produžava zbog vremenskih nepogoda na teritoriji tog grada.\nI sneg i grip\nI šest osnovnih i jedna srednja škola, kao i dečji vrtić u opštini Medveđa počeće sa radom 16. januara, odluka je Štaba za vanredne situacije.\nKomandant tog štaba i predsednik opštine Nebojša Arsić kaže da je takva odluka donesena zbog bezbednosti dece, ali i zbog gripa od kojeg je obolelo 75 dece u toj opštini.\n- Iako smo danas okončali čišćenje svih lokalnih puteva i počeli da čistimo puteve do najudaljenijih mahala, procena je da se školski autobusi ne mogu probijati tim planinskim putevima jer sneg još uvek pada i vetar duva pa iznova zatrpava već očišćeno. Osim toga, iz Doma zdravlja nam je dostavljena informacija da trenutno 75 dece ima grip ili simptome slične gripu - kaže Arsić.\nOpština Medveđa jedna je od prvih u Srbiji koja je proglasila vanrednu situaciju na celom području, posebno zbog nemogućnost da se mašinama stigne do desetak zavejanih sela uz administrativnu liniju sa Kosovom i Metohijom.


KK Partizan i Plavi krug u borbi protiv dijabetesa\nNalazite se na :\tNaslovnaPLAVI KRUŽIĆKK Partizan i Plavi krug u borbi protiv dijabetesa\nU ponedeljak, 4.11. je održana konferencija za medije u Press centru Hale Pionir povodom početka saradnje KK Partizan i Plavog kruga u projektu "One Team".\nŠampion Srbije i regiona kreće u drugu sezonu Evroliginog projekta "One Team". Ovog puta, ciljna grupa su deca koja boluju od dijabetesa.\nKošarkaški klub Partizan NIS proletos je debitovao u programu "One Team", čiji je cilj da putem igre pod obručima pozitivno utiče na živote ljudi, u konkretnom slučaju, na mlade naraštaje.\nCrno-beli su u prvom tromesečnom ciklusu radili sa decom bez roditeljskog staranja, iz doma "Drinka Pavlović", dok je ove jeseni izbor pao na obolele od dijabetesa, u saradnji sa udruženjem za borbu protiv te bolesti "Plavi krug".\nPartizan NIS želi da i u narednim mesecima bude uspešan kao od aprila do juna, kada je u konkurenciji 19 evroligaških klubova pobrao vredne nagrade za društveno odgovoran angažman.\n"Opredelili smo se za decu obolelu od dijabetesa, kada smo saznali da su im mnoge škole fudbala, košarke i drugih sportova nedostupne, jer se vlasnici plaše da preuzmu odgovornost za zdravlje te dece. 'Plavi krug' nas je uputio u sve probleme obolelih od dijabetesa i nismo imali dilemu da želimo da radimo baš sa njima", objasnio je Milan Ćirilović, koji ispred kluba rukovodi projektom "One Team".\nAmbasador programa biće kapiten ekipe Dragan Milosavljević, koji je već imao prilike da vidi kako izgledaju treninzi i radionice sa decom.\n"Ovim putem možemo na lep način da prikažemo borbu protiv dijabetesa, da pošaljemo poruku da se i sa njim mogu postizati vrhunski sportski rezultati i da dijabetes ne treba da bude prepreka za bavljenje sportom", dodala je Tijana Milanović iz udruženja "Plavi krug".\nMarko Sekulić govorio je u ime kompanije "Novo Nordisk", koja proizvodi insulin.\n"Deca dijabetičari nisu bolesni. Dijabetes je stanje koje može da se drži pod kontrolom i ta deca, kao i sva druga, mogu normalno da žive i da ostvaruju svoje ciljeve u školovanju, sportu, umetnosti... Ovaj projekat će pomoći da ona budu bolje prihvaćena u društvu".\nKao i prilikom prethodne akcije, u program je kao donator uključena kompanija "Austrotherm", dugogodišnji sponzor trofejnog košarkaškog kluba.\n"Počastvovani smo svojom ulogom u projetku 'One Team'. Ovo je ideja koja uživa našu punu podršku i želeo bih da čestitam Partizanu na izboru onih kojima bi trebalo pomoći", naglasio je direktor marketinga "Austrotherma" Vladimir Ćujić.\nKošarkaški treninzi i radionice održavaće se jednom nedeljno, na raznim lokacijama, počev od utorka popodne.


Sastanak sa predstavnicima Koordinacije boračkih udruženja\nMinistar za boračka pitanja i ministar za finansije\nU Ministarstvu za boračka pitanja danas je održan sastanak sa predstavnicima Koordinacije boračkih udruženja Bosansko-podrinjskog kantona Goražde.\nSastanku na kojem je razgovarano o isplati mjesečnih tranši prema boračkim udruženjima, projektima udruženja, rebalansu Budžeta za ovu te Nacrtu budžeta Bosansko-podrinjskog kantona Goražde za 2014. godinu, prisustvovali su ministar za boračka pitanja Zijad Briga i ministar za finansije Alem Mujković.\nKada je riječ o isplati zaostale tranše za boračka udruženja, rečeno je da će se u Budžetu osigurati sredstva za njenu isplatu, kao i sredstva za realizovane projekte udruženja na koje je svoju saglasnost dalo ovo Ministarstvo.\nPrema riječima ministra Zijada Brige, rebalansom Budžeta BPK Goražde za ovu godinu osigurat će se potrebna sredstva za finansiranje prioriteta utvrđenih Zakonom o dopunskim pravima boraca, dok će finansiranje kapitalnih transfera, zbog nedostatka sredstava, biti preneseno u narednu budžetsku godinu.\nPri izradi Nacrta budžeta BPK Goražde za narednu godinu vodilo se računa da se ispoštuje skupštinska odluka, prema kojoj Budžet Ministarstva za boračka pitanja ne bi trebao iznositi manje od 5 posto od izvršenja Budžeta BPK Goražde za prethodnu godinu, istaknuto je danas.\nTakođe je naglašeno da će prioritet Vlade i u narednom periodu biti osiguranje potrebnih sredstava za finansiranje zakonom regulisanih obaveza prema pripadnicima boračkih populacija, a što se tiče raspodjele sredstava po ekonomskim kodovima u Budžetu resornog ministarstva za 2014. godinu, ona će se raspoređivati prema prioritetima utvrđenim zakonom, kao i u dogovoru sa boračkim udruženjima.


Program jačanja kapaciteta OCD održan u Zrenjaninu - Centar za evropske integracije\nU okviru druge godine realizacije projekta Znam kako da delujem (KnowHow2Act), održan je drugi po redu program jačanja kapaciteta organizacija civilnog društva u Zrenjaninu, u periodu od 2. do 5. decembra 2013. godine.\nPredstavnici 20 organizacija koje se bave zaštitom životnom sredinom imali su prilike da se kroz intenzivne četvorodnevne treninge, predavanja i konsultacije, detaljnije upoznaju sa izazovima i mogućnostima vezanim za probleme zaštite životne sredine. Zajedno sa stručnjacima u određenim oblastima, učesnici treninga su usvajali nova znanja, veštine i savete stručnjaka kako da ispune ciljeve koje su postavili svojim organizacijama.\nPrvog dana programa fokus rada bio je na učešću zainteresovane javnosti, kako da se poveća stepen njihovog aktivizma i značajnijeg učešća u formulisanju praktičnih politika u oblasti životne sredine. Udruživanje, kreiranje partnerstava i komunikacija u svim fazama kreiranja strateškog plana vezanog za životnu sredinu više puta su naglašeni kao osnovni principi kojima se predstavnici OCD moraju voditi ako žele da naprave promenu. Implementacija politika životne sredine takođe zavisi u velikoj meri od kvaliteta saradnje unutar zanteresovane javnosti.\nKako bi se politika životne sredine i kvalitet koji se mora postići u procesu integracija stavili u kontekst, Vladimir Međak iz Kancelarije za evropske integracije, upoznao je prisutne sa procesom pregovora o punopravnom članstvu Republike Srbije u oblasti životne sredine. Govoreći o činjenici da pregovori sa EU zapravo predstavljaju prilagođavanje standardima EU u svim oblastima pa i u oblasti životne sredine, naglasio je da je jako bitna i sama srž prilagođavanja koja podrazumeva i suštinsko prilagođavanje a ne samo puko prepisivanje direktiva.\nDrugog dana seminar se fokusirao na pravo, pravnu regulativu i mogućnosti koje učesnici imaju na raspolaganju u procesu borbe za očuvanu životnu sredinu. Uz pomoć advokata, Katarine Golubović (YUCOM) i Sretena Đorđevića, učili su o pravilnom načinu podnošenja žalbi na određene odluke, o suštinskoj formi dokumenta i načinu kako da se najsigurnije bore za svoja prava. Po rečima Mirka Popovića iz Beogradske otvorene škole, nemoguće je bitne odluke donositi daleko od aktera na koje se te odluke direktno odnose, bez aktivne javnosti nije logično očekivati da će se ispunjenje prava i sloboda dogoditi samo od sebe. Takođe je sugerisao prisutnima da je pored lociranja propusta predstavnika lokalnih samouprava i vlasti izuzetno važno imati sopstvena rešenja za one probleme koje oni nisu umeli adekvatno da reše. Kako bi u cilju što bolje argumentacije i borbe za ciljeve svojih organizacija sebi obezbedili jaku poziciju.\nDa bi se prikupljeno znanje učvrstilo praksom, trećeg i četvrtog dana prevashodno je akcenat bio na praktičnim vežbama. Kroz aktivnosti pisanja predloga praktične politike učesnici su se aktivirali i uvežbavali nove veštine i strukturiranje posla koji će se zasigurno naći pred njima i nakon završetka treninga. Reakcije nakon prvih praktičnih sesija su bile pozitivne što je samo ispratilo početni zahtev koji se više puta postavljao pred učesnike a koji ih je podsticao na podizanje nivoa aktivizma. Pitanja kako formulisati, prezentovati i učiniti materiju razumljivom rešavana su kroz praktične slučajeve. Podstiče se inovativnost u pristupu javnosti kako bi se zadobila podrška iste za program koji bi se promovisao.\nUmrežavanje, kvalitetni predlozi i komunikacija uspostavljena među učesnicima treninga obećavaju značajniju saradnju i u budućnosti.\nProjekat "Znam kako da delujem" sprovodi Evropski pokret u Srbiji sa partnerima: Beogradska otvorena škola, Centar za razvoj građanskog društva PROTECTA i UNECOOP. Projekat je finansijski podržala Ambasada Kraljevine Norveške u Beogradu.


Sandžačka gazela dobila trogodišnju stipendiju - Sandžak Haber - Sandžačke Internet Novine\nNaslovna Sport Atletika Sandžačka gazela dobila trogodišnju stipendiju\nSandžačka gazela dobila trogodišnju stipendiju\nNakon sjajnih nastupa srbijanskih atletičara na nekoliko prethodnih takmičenja, kompanija “Viktorija grupa” odlučila je da istima daruje vredne nagrade i time ih podstakla na još bolje rezultate u budućnosti.\n“Viktorija grupa” nagradila je atletičare Ivanu Španović i Emira Bekrića za ostvarene uspehe, i potpisala ugovor o stipendiranju naše Amele Terzić za Olimpijske igre 2016. godine Ova kompanija je ujedno postala i prvi član sponzorskog kluba Atletskog saveza Srbije “Rio 2016″.\nIvana Španović i Emir Bekrić su dobili po ček od 570.000 dinara, a Amela će bitistipendirana u naredne tri godine, u okviru priprema za Olimpijske igre.\nDirektor ove kompanije, Zoran Mitrović, vidno zadovoljan rezultatima ovo troje mladih atletičara, izjavio je sledeće:\n“Sportisti su najbolji ambasadori naše zemlje, i to potvrđuju gde god se nađu. U to su nas uverili Emir i Ivana kada smo ih gledali ponosno na postolju u Moskvi, a ovo što smo uradili je samo podsticaj da nastave. Ponosni smo što ćemo Amelu podržati, verujemo da će u Riju obradovati Srbiju. Na ovaj način hteli smo da investiramo u mlade sportiste, najbolje što naša zemlja donosi”\n“Veoma mi drago jer smo ovom podrškom dobili prvog člana sponzorskog kluba, a srpska atletika će tek pokazati domete. Uz ove atletičare rezultati neće izostati. Pomoć je važna, od značaja je da svi imaju dobre uslove za kvalitetne pripreme”, rekao je Jevrosimović.\nAmela Terzić je naglasila kako će joj ova nagrada biti podstrek za što bolje rezultate i zahvalila se kompaniji na obezbedjenim sredstvima koja će joj pomoći da se konačno fokusira samo na trening.\n“Svakom sportisti je neophodna podrška, i sponzora i Saveza. Pripreme su veoma značajne za rezultate, i zahvaljujem kompaniji na obezbeđenim uslovima za rad”, rekla je Amela.\nPrethodni tekstIzgradnjom novog filterskog postrojenja kapacitet 800 litara vode u sekundi.\nSledeći tekstU voćnjaku pronađeno raskomadano telo žene\nlela 19. Septembra 2013. At 06:15\namela mnogo lepo ti pristaju ta ruka oko vrata I kruna cetiri c.blago tebi I tvojim eoditeljima kad ye imaju.ljube je mama I tata.


Najveća investicija u turizam u Srbijе: Istočna Srbija čeka obnovu - Daljine.rs\nEvropski projekat za obnovu kulturnog nasleđa radi podsticanja turizma u istočnoj Srbiji i Donjem Podunavlju vredan 16,6 miliona evra predstavlja do sada najveću investiciju u domaći turizam. Deo ovog novca biće utrošen za dogradnju i obnovu najvažnijih istorijskih lokaliteta u Zaječaru i Kladovu, ali i za izgradnju infrastrukture u Rajačkim pivnicama u blizini sela Rajac. Žitelji ovog sela koje nestaje kažu da su “putevi toliko izlokani da kada padne mrak i trezni se osećaju k’o pijani”.\nIzgradnja Centra za posetioce na arheološkom nalazištu Felix Romuliana u Zaječaru, obnova tvrđave Fetislam u Kladovu, infrastrukturno uređenje Rajačkih pivnica u blizini sela Rajac nedaleko od Negotina, samo su deo planiranih poslova koji će se realizovati u istočnoj Srbiji i Donjem Podunavlju kroz trogodišnji projekat “EU za kulturno nasleđe i turizam”. Ovaj projekat koji finansiraju Evropska unija i nemačko Ministarstvo za ekonomsku saradnju sa 16,6 miliona evra, a sprovodi Nemačka organizacija za međunarodnu saradnju GIZ, biće najviše usmeren na osam opština: Smederevo, Požarevac, Kladovo, Negotin, Zaječar, Veliko Gradište, Golubac i Majdanpek.\nKultura može da “pravi novac”\nIskustvo sa Golubačkom tvrđavom koja je rekonstruisana zahvaljujući sredstvima EU i prošle godine je zabeležila posetu od oko 150 hiljada turista iz zemlje i inostranstva, dokazuje da kultura može da “pravi novac” i da odgovarajuća prezentacija kulturnog nasleđa i te kako može da utiče na značajniji porast turizma. Takav potencijal imaju i pomenuta kulturna dobra u Zaječaru, Kladovu i selu Rajac, uveren je šef Delegacije EU u Srbiji, ambasador Sem Fabrici.\nOstaci carske palate u Gamzigradu, foto: Uroš Nedeljković\nStoga je neophodno da oni postanu prepoznatljiviji na turističkoj mapi ne samo u Srbiji, već i u Evropi, šaljući poruku: “Dođi da me vidiš, nećeš zažaliti”. Fabrici je najavio da će za konzervatorske i građevinske radove biti izdvojeno 10,5 miliona evra bespovratnih sredstava, a taj iznos uključuje i modernizaciju sistema grejanja i ventilacije u Narodnom pozorištu u Beogradu.\nPreporučujemo Tvrđava Ram: zašto treba da je posetite i po kojoj ceni\nTrenutno stanje Fetislama, foto: Gafce / Wikimedia\n“Položaj i značaj predstavljaju glavne potencijale ove tvrđave za ’vraćanje u život’, za funkcionalnu vrednost koja će se ostvariti prezentacijom kulturno-istorijskog nasleđa i pružanjem turističkih i ugostiteljskih usluga. To je danas omogućeno uz finansijsku pomoć EU i nadležnih institucija, u cilju razvoja novih turističkih sadržaja kroz prethodnu adekvatnu konzervaciju i zaštitu tvrđave Fetislam”, izjavio je predsednik Opštine Kladovo, Saša Nikolić.\n“Tvrđava će do 2023. godine biti uređen prostor u potpunosti prilagođen za posete turista, a Kladovo će dobiti novu turističku zonu sa raznovrsnim sadržajima i uslugama”, najavljuje Nikolić. Predsednik Opštine Kladovo objašnjava da je strateški cilj da se ulaganjima u turističku infrastrukturu i prateće kulturne i ugostiteljske sadržaje, razviju i integrišu regionalne turističke lokacije koje će biti povezane u jedinstven prostor, kao i da se u saradnji sa obližnjim opštinama na srpskoj i rumunskoj strani zaokruži destinacijska ponuda i zajednički proizvod.\nBudući da je važan deo nasleđa u istočnoj Srbiji i proizvodnja vina, u projektu “EU za kulturno nasleđe i turizam” predviđena su i sredstva za uređenje Rajačkih pivnica. Planirana je izgradnja vodovodne i kanalizacione mreže, postavljanje nove trafo stanice, elektromreže i javnog osvetljenja, te popločavanje pešačkih staza između kamenih podruma.\nRajačke pimnice, foto: Uroš Nedeljković\nZoran Milenović iz Rajca koji se sa surugom Eminom bavi seoskim turizmom, smatra da bi ovakvi radovi “drastično promenili izgled ovog sela u kome stanuje vino. Ukoliko se postavi odgovarajuće osvetljenje, ne bi sve izgledalo tako sablasno po mraku. Naprotiv, znatiželjni turisti mogli bi da prošetaju pivnicama i noću, pa čak i kada malo popiju. Ovako, kada padne mrak i trezni se osećaju k’o pijani. Jer, prava je umetnost hodati po izlokanim putevima”.\nImajući u vidu da je ovo problem cele istočne Srbije, projekat “EU za kulturno nasleđe i turizam” ima za cilj da kroz obnovu kulturnog nasleđa i podsticanje turizma poveća šanse za zapošljavanje, razvoj postojećih i otvaranje novih preduzetničkih firmi i time umanji odliv stanovništva, posebno mladih. Iz tog razloga biće obezbeđena bespovratna sredstva i za opštine, javne institucije, ustanove kulture i udruženja koja učestvuju u regionalnoj turističkoj ponudi, kao i za kreativnu industriju i privatnike u turističkoj delatnosti.\nAutor: Jelena Bujdić Krečković, objavljeno u časopisu Biznis i Finansije broj 173, maj 2020. naslovna fotografija: Pudelek / Wikimedia


U Srbiji oboren rekord u potrošnji struje - Stakleno Zvono e-TV magazin\nEKOLOGIJA / elektricna energija / elektroprivreda / Elektroprivreda Srbije\nby Stakleno Zvono · February 4, 2011\nUz izuzetan rad svojih kapaciteta i minimalan uvoz EPS izdržao do sada najveći udar na elektroenergetski sistem. – Novi talas hladnoće sredinom sledeće nedelje, toplane moraju da greju, inače će elektroenergetski sistem biti ugrožen\nTokom izuzetno hladnog dana potrošnja električne energije u Srbiji 2. februara dostigla je 157,3 miliona kilovat sati. To je apsolutni ikad postignuti rekord i premašuje raniju najveću dnevnu potrošnju od 156,6 miliona kWh, ostvarenu 31. decembra prošle godine. To je drugi put u ovoj zimskoj sezoni da se dostiže rekordna potrošnja.\nOvaj rekord je bio očekivan s obzirom da se u poslednjih dvadeset ledenih dana potrošnja kretala oko 155 miliona kilovat sati. Najveći udar na elektroenergetski sistem EPS je izdržao zahvaljujući maksimalnom radu svih kapaciteta – juče je proizvedeno 156,6 miliona kilovat sati, što je druga najveća potrošnja u istoriji Elektroprivrede Srbije kao i uz pomoć minimalnog uvoza od svega šest odsto.\nPo ko zna koji put pokazalo se da tokom ovako hladnih dana najveći deo Srbije koristi struju za grejanje domaćinstava, koja je ubedljivo najjeftiniji i najsigurniji energent. Iz toplana u mnogim gradovima Srbije, međutim, stižu upozorenja da zaliha energenata gotovo da nema, a ako zataje daljinski sistemi, očekuje se da će i ta domaćinstava preći na grejanje na struju. To će biti dodatno opterećenje za sistem Elektroprivrede Srbije, koja je spremna da sopstvenom proizvodnjom i sa ugovorenim uvozom, podmiri zahteve svih kupaca i obezbedi dovoljno električne energije. Zbog preopterećenja distributivne mreže bilo je nekoliko lokalnih kvarova, koji su otklonjeni u najkraćem vremenskom roku.\nNarednih dana, ipak, očekuje se otopljenje i istovremeni pad potrošnje električne energije, ali dugoročna prognoza najavljuje hladni talas već sredinom naredne nedelje, pa se opet očekuje novi rast potrošnje struje.\nTags: eko vestienergetska efikasnostSrbija\nNext story Akcija besplatne distribucije organske hrane vrtićima\nPrevious story Arboretum – Ekološka senzibilizacija društva


IndiGo naručuje motore vredne 10 milijardi dolara | Avio Press\nIndijski niskotarifni prevoznik IndiGo trenutno pregovara sa proizvođačima CFM i Pratt & Whitney o kupovini velikog broja motora za svoju flotu Airbus A320neo aviona. Bloomberg je objavio da IndiGo planira da nabavi motore za 150 aviona koji vrede nešto više od 10 milijardi dolara.\nIndigo je jedna od najvećih avio kompanija u Indiji i trenutno je najveći korisnik A320neo familije u svetu. Ovaj niskotarifni prevoznik ima više od 250 naručenih aviona pa velika porudžbina motora nije iznenađujuća. Stručnjaci za indijsku avijaciju ocenjuju ovaj potez kompanije kao vrlo dobar zbog mogućnosti IndiGoa da dobije velike popuste kod oba proizvođača.\nBlue Air pokreće letove do Rima (CIA)\nSeverna Amerika Avion Alaska Airlines-a evakuisan zbog požara\nEvropa Islandski Play poleće 24.juna\nOkeanija Qantas bi mogao da nabavi preko 100 novih aviona


U Osnovnoj školi „Vuk Karadžić“ u Leskovcu realizovana je škola znakovnog jezika u periodu od maja do decembra meseca 2016 godine u okviru projekta „Naše ruke – naš glas“ koji realizuje Gradska organizacija gluvih i nagluvih Leskovac a finansira Ministarstvo za rad, zapošljavanje, boračka i socijalna pitanja Republike srbije.\nKroz ovu školu znakovnog jezika prošlo je 20 osnovaca, a nakon šestomesečne obuke polaznici su osposobljeni za osnovni nivo komunikacije sa gluvim licima srpskim znakovnim jezikom. 23.12.2016 godine u prostorijama organizacije gluvih u Leskovcu organizovan je ispit polaznika, ali i druženje sa gluvim licima i svečana dodela diploma.\nČlanovi komisije, predstavnici javnih institucija i predstavnici škole bili su zadovoljni nivoom stečenog znanja jer su polaznici neometano uspostavili komunikaciju i družili se sa gluvim licima. To pokazuje da među najmlađim sugrađanima vlada interesovanje za učenje znakovnog jezika, ali i da je postignut jedan od ciljeva, a to je razbijanje predrasuda i senzibilisanje najmlađih za osobe sa invaliditetom.\nPogledajte fotografije sa završnog ispita i svečane dodele diploma


Doček Nove godine 2022 Venecija, Italija - Novogodišnji aranžmani Venecija\nAranžmani za Novu godinu - Venecija, Italija\nDoček Nove godine u Veneciji, već godinama predstavlja jednu od destinacija broj jedan kada su srpski turisti u pitanju. Ovaj romantični grad, pun prelepih mostova, ostrva i crkava, predstavlja jednu potpuno drugačiju sredinu od onih na koje su stanovnici kontinentalih regija navikli.\nNovogodišnji aranžman u Veneciji može da bude odlična prilika da se dobro zabavite i uživate u s jedne strane karnevalskoj, a s druge, romantičnoj atmosferi. Prelepe ulice i trgovi ovog vremešnog grada, potpuno će vas vratiti u neka davna vremena, a vožnja gondolom će učiniti kao da ste deo nekog filmskog projekta. Venecija, okupana svetlošću na hiljade lampiona i ukrasa, tokom novogodišnjih praznika deluje čarobno.\nAko još uvek oklevate, preporučujemo vam da što pre rezervišete vaš novogodišnji aranžman u Veneciju, jer ranim bukingom ostvarujete dodatne popuste, a i imate priliku da izaberete ono što vam najviše odgovara.\nGlavno gradsko dešavanje za doček Nove godine u Veneciji je na Trgu Svetog Marka. Na ovoj lokaciji prisutni mogu da uživaju u dobroj muzici, a kada otkuca ponoć, nastupa takozvani “kolektivni poljubac”, gde na hiljade parova iz celog sveta spaja svoje usne i uživa u romantičnom ulasku u Novu godinu. Nekoliko momenata posle, kreće i veliki vatromet iznad Venecije, koji se oslikava na vodi i pruža fascinantan doživljaj.\nA ako više preferirate doček Nove godine u nekom restoranskom ambijentu, Venecija je pravo mesto za takav provod. Uz šampanjac, muziku i morske plodove, moći ćete da uplovite u Novu 2022. godinu, u nekom od romantičnih restoran na obali Jadranskog mora.


Zabrana ribolova kečiga u Srbiji ● Danube Sturgeons\nBeograd, 18. decembar 2018. godine – Ministarstvo zaštite životne sredine usvojilo je predlog WWF-a, svetske organizacije za prirodu, da se zabrani ribolov kečiga, što će značajno doprineti obnavljanju populacija ove veoma ugrožene vrste ribe.\nUvođenje zabrane rezultat je zajedničkog rada Ministarstva zaštite životne sredine i WWF-a, što pokazuje koliko je značajna saradnja državnih institucija i organizacija civilnog društva. Prema “Izveštaju o stanju životne sredine u Republici Srbiji” tokom 2017. godine izlov kečige povećan je za oko 44%. Verujemo da će zabrana lova na kečige omogućiti da se obnove populacije ove vrste koja je veoma ugrožena i na svetskom nivou. Ovo je veliki uspeh za očuvanje prirode u Srbiji“, istakla je Duška Dimović iz WWF Adria.\nDodeljene nagrade učenicima iz Prahova i Radujevca za konkurs na temu očuvanja jesetri


Srbija odustala od auto-puta Beograd-Temišvar - Gradjevinarstvo.rs\n23.05.2017. | Tanjug\nRumunija i Srbija su odlučile da odustanu od projekta povezivanja Temišvara i Beograda auto-putem, izjavio je rumunski premijer Sorin Grindeanu. Kako je objasnio, srpske vlasti nisu više želele da podrže taj projekat, prenosi portal Rumunija insajder, pozivajući se na lokalnu televiziju Digi 24.\n- Srpski partneri su procenili da izgradnja auto-puta nije strateški projekat za građane Srbije i za Srbiju - kazao je Grindeanu.\nRumunski premijer je istakao da odluka o odustajanju od projekta ni na koji način nije povezana sa Rumunijom.\nAuto-put je trebalo da ima 140 kilometara, a studija o izvodljivosti je odobrena u oktobru prošle godine i vredela je skoro 9,5 miliona evra. Saobraćajnica je trebalo da bude izgrađena do 2025. godine.\nSrbija je podržala projekat za izgradnju autoputa koji bi povezao našu zemlju i Rumuniju i smatrala ga za strateški, ali rumunska strana nije blagovremeno odobrila otpočinjanje projekta, saopštilo je juče (22.05.2017) Ministarstvo građevinarstva, saobraćaja i infrastrukture.\nNema krivice Srbije zbog odustajanja od auto-puta do Rumunije, navodi se u saopštenju povodom informacija da je Srbija odustala od gradnje auto-puta od Pančeva do Vršca.\nO tome da je srpska strana podržala projekat auto-puta koji bi povezao našu zemlju i Rumuniju svedoči i Memorandum o razumevanju potpisan između rumunskog i srpskog ministarstva transporta iz marta 2016. godine.\n- Međutim, zbog dalje realizacije projekta u okviru programa IPA prekogranične saradnje sa Rumunijom, vodeći partner na projektu, a to je Ministarstvo transporta Rumunije, trebalo je blagovremeno da odobri otpočinjanje projekta. Ali, to se nije dogodilo - kažu u Ministarstvu građevinarstva, saobraćaja i infrastrukture Srbije.\nZbog rizika da bi Srbija, kao partner u projektu, ne svojom krivicom snosila finansijske konsekvence zbog neblagovremenog otpočinjanja projekta, odlučeno je da u ovom IPA prekograničnom pozivu bude podržan naredni projekat iz oblasti zdravstva koji su odobrili i srpski i rumunski partner.\nSrbija i dalje apsolutno podržava realizaciju projekta izgradnje auto-puta Pančevo-Vršac-Vatin-Temišvar, jer se radi o auto-putu od regionalnog i nacionalnog značaja, dodaje se u saopštenju.


Popović pozvao kompanije iz Rusije da ulažu u Srbiju - PKS-RPK Novi Sad\nMinistar zadužen za inovacije i tehnološki razvoj Srbije Nenad Popović, sastao se 3. oktobra 2017. godine u Moskvi sa direktorom ruske državne korporacije za nanotehnologije „Rosnano“ Anatolijem Čubajsom, a razgovarali su mogućnosti za saradnju srpskih i ruskih naučno-istraživačkih organizacija i visokotehnoloških kompanija u oblasti razvoja nanotehnologija.\nPopović je, navodi se u saopštenju, ocenio da su inovacije u oblasti nanotehnologija, nanomaterijali, biomaterijali, materijali za informacione tehnologije i alternativne izvore energije nosioci budućeg industrijskog razvoja.Istakao je i da Vlada Srbije konkretnim merama podstiče jačanje veze između nauke i privrede sa ciljem da naučna istraživanja iz oblasti nanotehnologija budu na konkretan način primenjena u industriji na dobrobit države i građana.\n„Naša buduća politika razvoja u oblasti nanonauka i nanotehnologija imaće zadatak da ohrabri industrijske kompanije, kao i mala i srednja preduzeća, da ostvare snažniju interakciju sa naukom i naučno-istraživačkim organizacijama“, rekao je Popović.Ministar je pozvao ruske partnere da ulažu u Srbiju.\n„Srbija je odlična investiciona destinacija za visokotehnološke kompanije, jer ima odlične inženjere i programere, a država obezbeđuje najbolje uslove za dolazak stranih investitora, posebno onih koji u Srbiji žele da otvore svoje centre za istraživanje i razvoj“, poručio je Popović. On je pozvao partnere iz Rusije da razmotre ulaganja u srpske inovacione startap kompanije, imajući u vidu da Vlada Srbije priprema zakon o alternativnim investicionim fondovima koji će omogućiti lakše finansiranje inovativnog preduzetništva u Srbiji.\n„Posebno veliki potencijal za saradnju sa Rosnano vidim u razvoju i primeni inovacija i nanotehnologija u konkretnim sektorima industrije, uzimajući u obzir intenzivan razvoj koncepta Industrija 4.0 u svetu“, rekao je Popović.Kako je rekao Srbija je zainteresovana da započne razgovore sa ruskim partnerima o mogućnosti zajedničke izgradnje modernog nanocentra u Srbiji.\n„Taj nanocentar bi se bavio istraživanjem, proizvodnjom i primenom proizvoda na bazi nanotehnologija u industriji. Iskustva i tehnologije iz Rusije u toj oblasti za nas bi bila od izuzetnog značaja“, rekao je Popović.Čubajs je naveo da korporacija Rosnano preko svojih fondova ulaže značajna sredstva u razvoj inovacija i novih tehnologija u Rusiji, Kini, Indiji, Iranu, Izraelu, Sjedinjenim Američkim Državama.\nIstakao je i da Rosnano ima 15 nanocentara u različitim zemljama sveta sa 600 startap kompanija koje razvijaju inovaciona rešenja za upotrebu nanotehnologija u industriji.\nŽene preduzetnice imaju sve veći ugled u privredi\nDan ženskog preduzetništva obeležen je 19. novembra 2015. godine u holu Pokrajinske vlade.\nPrisutnima su se obratili pokrajinski sekretar za…\nSrbija vrvi od nelegalnih klanica, štamparija, šivara…\nInspekcija rada je kontrolom utvrdila da ima neregistrovanih privrednih subjekata kao što su štamparije, zatim šivare, odnosno tekstilna industrija,…\nŠef delegacije EU Sem Fabrici u prvoj poseti Novom Sadu\nEvropska unija finansira niz projekata po čitavoj Vojvodini, a naročito u Novom Sadu, čija ukupna vrednost iznosi 460 miliona…\nTurizam naša velika šansa\nMinistar trgovine, turizma i telekomunikacija Rasim Ljajić otvorio je u Novom Sadu Sajam turizma, na kojem učestvuje više od…


ISPRAVKA - Nije bilo 50 do 60 parkiranih autobusa ni u jednom od navedenih naselja - Alo.rs\nISPRAVKA - Nije bilo 50 do 60 parkiranih autobusa ni u jednom od navedenih naselja\nPortal Alo.rs je objavio vest bez ijednog dokaza, a portal Raskrinkavanje.ba ga je ocenio kao lažnu vest i teoriju zavere.\nNaslov tog teksta je glasio:\n"Otkriven pakleni plan za miting Dodika u Banjaluci, "ludaci" spremni na sve, snage bezbednosti u najvišem stepenu pripravnosti, OČEKUJE SE PAKAO!"\nU originalnom članku Alo.rs postojala je tvrdnja da se u Sarajevu trenutno nalazi 50 do 60 parkiranih autobusa, koji čekaju 5. oktobar kako bi u Banjaluku prevezli plaćene demonstrante. Međutim, ovde se izvor uopšte ne pominje.\nU tekstu se pominju Služba za zaštitu ustavnog poretka Republike Srpske te Uprava za borbu protiv terorizma i ekstremizma RS, iako se ne navode konkretna imena niti bilo kakvi dokazi koji bi išli u prilog celoj priči.\nKako je ekipa Raskrinkavanja.ba izašla na teren da proveri činjenice, nisu naišli ni na jedan parkiran autobus, već samo jedan trolejbus u pokretu koji vrši javni gradski prevoz.\nneredi banja luka banjaluka izbori region\nNAPRAVITE KROMPIR PIRE SA MLADIM LUKOM Koliko je ukusno, slobodno ga možete nazvati pravom poslasticom\nPOLICIJA UHAPSILA KRAGUJEVČANINA: U frižideru držao heroin i amfetamine


RTCG - Radio Televizija Crne Gore - Nacionalni javni servis :: Društvo :: "Diskriminacija Opštine Bar neće usporiti razvoj grada"\n18. 01. 2022. 14:46 >> 14:49\n"Diskriminacija Opštine Bar neće usporiti razvoj grada"\nČinjenica da Vlada Crne Gore diskriminiše Opštinu Bar i izdvaja minimalna sredstva za realizaciju kapitalnih projekata, neće usporiti razvoj, jer lokalna samouprava posvećeno i uporno radi na unaprijeđenju te opštine, saopštio je odbornik DPS-a u SO Bar Jovan Popović.\nOn je naveo da se iznosi Kapitalnog budžeta Opštine Bar povećavaju iz godine u godinu.\n“Tako je iznos opredijeljen za 2022. godinu, pet puta veći od onog koji je opredijelila Vlada i čini 42% ukupnog Budžeta Opštine Bar, odnosno 10.5 miliona eura”, kazao je on.\nIstakao je da će taj novac biti investiran u lokalnu infrastrukturu.\n“Ako uzemo u obzir činjenicu da je ostvarenje Budžeta Opštine Bar u 2021. godini iznosilo preko 100%, nema sumnje da će i 2022. godina biti upamćena po radovima i investicijama na svakom koraku barske opštine i da će Bar spremno dočekati ljetnju turističku sezonu”, navodi se u saopštenju.\nPopović ističe da dok u pojedinim primorskim opštinama, Budvi, Tivtu, Kotoru, traje blokada opštinskog aparata, potpuni haos i nerad, koaliciona prepucavanja i nepotizam, u Baru se, kako navodi, uspješno i kontinuirano realizuju projekti u skladu sa Planom i programom uređenja prostora.\n“Lokalna vlast u Baru, na čelu sa DPS-om prošlu godinu je završila nizom aktivnosti na realizaciji infrastrukturnih projekata širom barske opštine. Sa takvom dobrom praksom je nastavljeno i u prvim danima januara”, navodi se u saopštenju.\nNakon rekonstrukcije trotoarskih površina u centru grada, na više lokacija u gradu postavljena je i 61 nova klupa u cilju oplemenjivanja prostora, čineći ga funkcionalnijim i korisnijim za sve građane Bara.\n“Pored uređenja parkovskih površina i pješačkih staza, u proteklim danima je završena potpuna rekonstrukcija dijela jedne od najprometnijih saobraćajnica u gradu, od mosta rijeke Željeznice do Doma zdravlja. U narednim danima očekuje se nastavak rekonstrukcije drugog dijela ove saobraćajnice do Luke Bar”, kazao je Popović.\nOpština Bar Jovan Popović\nBar: Stvoreni uslovi da započne izgradnja stanova za sektor bezbijednosti\nPodrška barskim poljoprivrednicima i zanatlijama do 10.000 eura\nSavu prijatelji obezbijedili krov nad glavom\n05. 04. 2022. 4\nZa Plantaže lavande prvo mjesto na Hakatonu


Firma INDUSTRIAIMPORT doo, zastupa svetski poznate proizvođače mašina i opreme, čiji porizvodi garantuju kvalitet i sigurnost: Amandus Kahl GmbH & Co. KG, Vecoplan GmbH, GT Zesor AG, StraTek Aps\nNudimo koordinaciju i savetovanje tokom svake faze projekta. Po želji investitora, pored pomoći oko odabira i kupovine opreme, izrađujemo i idejna rešenja, studije izvodljivosti, definišemo dinamiku projekta, vršimo montažu opreme i adaptaciju prema projektu i prema željama investitora.\nTehnološka rešenja koja nudimo, su najvišeg kvaliteta. Konstatan razvoj mašina i opreme, sa ciljem povećanja kapaciteta i ekonomske efikasnosti, doveo nas je do liderskih pozicija u mnogim industrijama, sa kvalitetom koji se prepoznaje. Svi delovi linija su tehnološki dokazani i pouzdani sa svetskim preporukama. Tradicija i prisutnost, na našim prostorma postoji preko 40 godina.\nZa svaku proizvodnju najbitnije je kontinuirani rad, sa što kraćim vreminama zastoja, kako bi se ispunili planovi proizvodnje i obezbedila dinamika prihoda. Za efikasno održavanje mašina u slučaju dotrajalosti i potrebe za zamenom, obezbedjujemo dostupne i visoko kvalitetne rezervne delove.


Izvor: RTS, 09.Jul.2020, 23:44\n"To što se desilo proteklih nekoliko dana je nešto što pratimo iz Brisela sa velikom pažnjom, ali i brigom, videli smo ljude koju su se najpre spontano okupljali, ali nakon mirnog >> Pročitaj celu vest na sajtu RTS << skupa događaj je postao nasilan i zabrinuti smo zbog onog što se desilo", rekao je Fabrici u emisiji Pravi ugao na RTV Vojvodine.\nPravo ljudi na mirne demonstracije bi trebalo poštovati i garantovati, ali istovremeno svako nasilje treba osuditi, dodao je šef delegacije EU u Srbiji.\nUpitan šta očekuje od razgovora Beograda i Prištine ovog vikenda on je kazao da je važno da postoji želja i potreba svih učesnika da se ponovo uspostavi dijalog.\nUpitan da li ima razlike, odnosno da li je reč o novom ili starom dijalogu, ukazao je da nema razlika i da su ciljevi ostali isti.\n"Neke stvari se jesu promenile, novi ljudi su u Prištini, novo vođstvo u Briselu, ali važno je da pružimo podršku dijalogu, kako bi Beograd i Priština normalizovali odnose", rekao je Fabrici.\nGovoreći o pomoći EU Srbiji u borbi sa kovidom-19, Fabrici je rekao da je cilj bio da se iskaže solidarnost i pomogne građanima i zdravstvenom sistemu.\nBlic: Ambasada SAD: Duboko zabrinuti zbog nasilja na protestima\nKurir: OGLASILA SE AMERIČKA AMBASADA: Osuđujemo nasilje, koordinisane napade na policiju u želji da izazovu preteranu reakciju\nVečernje novosti: Amerika osuđuje nasilje na protestima u Beogradu: Koordinisani napadi na policiju, kao da žele da izazovu preteranu reakciju